
Un di e acusadonan di asesinato di Sergio Maduro ta un persona 
special, segun abogado 


Luna di december di aña 
pasa tabata uno tristo pa 
un famia Arubiano cu a 
perde un di nan ser keri, 
Sergio Maduro a ser haya 
morto banda di caminda 
dia 24 di december di aña 
na Matividiri, pa esaki, 
abogado di un di e perso- 
nanan acusa pa e caso aki 
a duna un declaracion pa 
Bon Dia Aruba. 


Mediante un comunicado di 
prensa di Cuerpo Policial di 
Aruba di dia 24 di december, 
temporada unda hendenan ta 
celebra Pasco, a bira conoci 
e tristo noticia cu tabatin un 
hende homber benta abao 
band’i caminda e cual no ta- 
bata duna señal di bida. Ora 
ambulance a yega na e luga 
no por a haci nada mas pa 
e persona aki cu no tabatin 
identificacion cune na e mo- 
mento di e suceso. 


Un dia despues, Polis a infor- 
ma cu un homber di 44 aña 
cu e nomber di Sergio Mad- 
uro tabata e victima mortal di 
e caso aki cu tabata bao inves- 
tigacion na e momento ey. 


Pa dia 14 di februari, autori- 
dadnan a duna di conoce cu a 
logra detene dos sospechoso, 
un hende homber di nomber 
Bryan Jimenez naci na Aruba 
di 37 aña di edad y un hende 
muhe di 39 aña di nomber 
Jennifer Gonzalez naci na 
Aruba tambe, ken tabata 
pareha di Maduro. 


Diabierna ultimo, a tuma 
luga e tratamento di e caso aki 


na Corte di Prome Instancia 
na unda e dos sospechoso ta- 
bata dilanti hues y awor mes- 
ter warda pa e sentencia, pa 
esaki, Bon Dia Aruba a haya 
declaracion di Desiree Croes, 
ken ta abogado di Jennifer 
Gonzalez y el a señala cu su 
cliente, ta un persona special 
cu un Intelligence Quotient 
(IQ) di entre 50 cu 70, e pro- 
medio ta di 62 segun e canti- 
dad di test cu a haci cune. 


62 ta igual na un edad di ref- 
erencia di un mucha di 6 aña 
y 7 luna, segun e psicologo- 
nan ta indica. 


Croes a pidi un vrijspraak y 


un Ontslang van alle Rechts- 
vervolging (Ovar) di e cual el 
a splica cu aunke si e persona 
ta wordo declara culpabel, e 
no por haya castigo pa mo- 
tibo cu no ta responsabel pa 
su actonan. “E inteligencia 
di Jennifer den e caso aki ta 
asina abou cu e no por wordo 
considera como un persona 
normal,” Croes a bisa. 


El a splica cu den e prome 
parti na unda el a pidi vri- 
jspraak ta cu den ni un ca- 
minda por a sali afo cu Jenni- 
fer a comete e delito di e cual 
ta acusa di mata Maduro, pa 
motibo cu tin otro persona cu 
a haci’e, e cual ta Bryan, se- 


gun loke Croes ta señala. 


“Bryan a admiti cu e mes a 
hacie y e so a hacie, su his- 
toria ta cu el a wordo pidi y 
paga pa haci e asesinato, pero 
Jennifer semper ta sigura cu 
no, cu e no a pidie pa haci e 
asesinato y tampoco a page 
nada.” 


Pa esaki, fiscal di Ministerio 
Publico ken a pidi 20 aña di 
castigo pa Jennifer, a argu- 
menta cu si, cu Jennifer a 
paga Bryan 150 florin, e cual 
Jennifer ta sigura cu mes- 
ter a duna e placa ey debi na 
dañonan cu su cacho a haci 
na un sofa di e cas di Bryan, 
ademas e cachonan tabata 
keda cerca dje y esey tabata 
pa cumpra cuminda tambe, 
manera e abogado ta señala. 


Tambe, fiscal a argumenta cu 
Jennifer kier a paga 2.000 flo- 
rin segun loke Bryan a sigura. 
Croes a bisa cu nan defensa 
tabata hopi zwak. 


Tambe tin e testimonio di e 
persona cu a hiba e 150 florin 
pa Bryan, e cual a conta e me- 
sun declaracion di Jennifer. 


Bryan ta sigura cu Jennifer a 
pag’e pa mata Maduro “pero 
pa bo por pidi un hende y 
plania un asesinato ta cu mes- 
ter di un cierto nivel di inteli- 
gencia pa bo por plania, wak e 
posibilidadnan y purba pensa 
pa comete un asesinato. Esey 
ta practicamente imposibel 
pa un hende di e nivel di in- 
teligencia di mi cliente y esey 
ta loke mi a splica nan tambe, 
cu bo tin dilanti un persona 


cu tin un IQ di un mucha di 
eerste klas, e ta mescos bo ta 
pidi un mucha chikito bay 
planea un asesinato, e no ta 
bay,” Croes ta señala. 


Ademas, Bryan cu a admiti 
cu el a comete e asesinato 
a bisa cu e ta sufri tambe di 
trastorno di personalidad, cu 
e ta sufri di bipolaridad unda 
e tabata bisa cu e tin mas cu 
un personalidad y den comb- 
ersacionnan cu a tap di dje 
cu un amigo, el a bisa cu el 
a mata 15 hende caba, cu e ta 
un serial killer “cu bo mester 
ta rondiando tur e morto den 
un buraco na Parke Nacional 
Arikok, pasobra el a bisa esey 
tambe.” 


“Eynan bo ta wak cu su cabes 
no ta bon y cu e ta biba den 
un mundo di fantasia, mi 
defensa tabata cu e meneer 
akinan, Bryan a hacie riba 
su mes den su realidad, den 
su pensamento mi cliente lo 
a mand’e haciel’e pero ni un 
caminda bo no por prueba cu 
mi cliente a mand’e haci’e,” e 
ta bisa. 


Den tur tapgesprek cu tabatin 
entre Jennifer y Bryan, “ni 
un caminda mi cliente ta bisa 
‘hey danki pa hacie’ of ‘b’a 
haci un trabou’, esey nan no 
tabata t’ey,. e ta un realidad 
cu ta existi den e cabes di e 
mucha homber aki” Croes ta 
sigura. 


Na e momentonan aki, nan 
ta wardando pa decision di 
hues cu lo tarda un tempo di 
tres siman y Croes ta sigura 
cu e ta spera cu hues tambe lo 
por wak di e mesun forma, cu 
Jennifer ta un persona simpel 
di mente, cu no por a plania 
e asesinato di Maduro, cu no 
por a calcula y den hopi cos 
cu ta bis’e, e no ta reacciona 
normal. 


Den su opinion, Jennifer no 
tabatin inteligencia pa pla- 
nia e asesinato di Maduro y 
tampoco pa tapa y no papia di 
cierto cosnan, tur esey no por 
a wordo prueba. 

Pa di dos biaha consecutivo... 
Gabinete Wever-Croes no ta culmina su mandato 


Ayera mainta despues cu 
votamento pa presiden- 
te nobo di parlamento a 
tuma luga, cual a duna 
como resultado cu parla- 
mentario Raymond Kam- 
perveen di fraccion RAIZ 
ta bira e presidente nobo 
di 
parlamento, 
prome 
minister y ministernan di 
MEP a entrega carta ofi- 
cial di retiro di gobierno 
cerca Gobernador di Aru- 
ba. 


Manera ta conoci, pa algun 
dia caba tabatin tension pa 
loke ta e votamento pa presi- 
dente y vice presidente di 
Parlamento di Aruba. Frac- 
cion RAIZ a informa partido 
MEP cu anticipacion cu nan 
no lo sostene Edgard Vrolijk 
pa bira presidente di parla- 
mento pa un otro termino, 
pero a indica cu nan tabata 
dispuesto pa sostene cualki- 
er otro miembro di fraccion 
MEP pa bira presidente di 
parlamento. 


Poco prome cu e reunion pu- 
blico mester a cuminsa, carta 
oficial di MEP a indica cu sr. 
Vrolijk ta keda nan candidato 
pa presidente di parlamento 
y no ta bay nomina ningun 
otro persona. Como resul- 
tado di esaki, RAIZ a sostene 


parlamentario Kamperveen, 
ken a ricibi 11 voto na fabor, 
sumando e votonan di parti- 
donan di oposicion. 


Pa e motibo aki prome min- 
ister, Wever-Croes y su min- 
isternan a tuma decision di 
entrega retiro di Gabinete 
Wever-Croes II. Aworaki Go- 
bierno di Aruba ta bira un go- 
bierno demisionario y elecci- 
on pa scoge gobierno nobo ta 
programa pa tuma luga dia 6 
di december 2024. 


Despues cu prome minister y 
ministernan di MEP a entre- 
ga nan carta oficial di retiro di 
gobierno cerca su excelencia 
Gobernador di Aruba, e man- 
datario a duna declaracion na 
prensa den cual el a indica cu 
e decision cu nan a tuma pa 
entrega e carta di retiro di go- 
bierno nan a tum’e a base di 
decision di nan partner den 
coalicion, RAIZ, cu segun 
prome minister a busca alian- 
sa cu oposicion y kibra asina e 
acuerdo entre MEP cu RAIZ. 


A puntra prome minister si 
den e caso di candidato pa 
presidente di parlamento, 
si otro candidato of otro 
nomber di partido MEP cu 
no tabata Edgard Vrolijk no 
tabata un opcion y asina tal 


vez por a evita cu e situacion 
lo a desenvolve di e manera 
cu el a sucede. 


Wever-Croes a splica cu pa 
partido MEP nan candidato 
tabata Edgard Vrolijk y esey 
ta algo cu nan a informa na 
fraccion RAIZ. El a sigui spli- 
ca cu Sr. Vrolijk a haci hopi 
cos pa parlamento, e ta e par- 
lamentario cu mas hopi ley, 
sobretodo riba e tereno di in- 
tegridad y nan no a wak nin- 
gun motibo pakico nan mes- 
ter a nomina otro persona na 
su luga pa bira presidente di 
parlamento. 


“Riba su mes nos no tin niun 
motibo pa cambi’e. Si bo kier 
mi cambi’e bo tin cu duna mi 
motibonan cu mi ta compro- 
nde bo anto sigur mi ta dis- 
puesto. Ayera despues cu mi 
a papia cu lider di RAIZ y mi 
a primintie cu mi ta bay toch 
un partijraad mas atrobe cu 
e poco informacion, y par- 
tijraad a bisa nan ta sostene 
candidatura di Edgard Vro- 
lijk,” el a indica. 


Despues cu e resultado pa 
presidente y vice presidente 
di parlamento a bira conoci, 
lider di fraccion RAIZ, parla- 
mentario Misha Raymnond y 
presidente nobo di parlamen- 


to Raymond Kamperveen a 
duna declaracion na prensa. 


Den su declaracion, parla- 
mentario Raymond a indica 
cu no ta un secreto cu tin 
hopi critica tocante con ta 
usa e funcion di presidente 
di parlamento cual su trabou 
primordial ta maneha con de- 
mocracia ta reina den sala di 
parlamento. 


Manera ta conoci tabatin 
diferente desaroyo cu a tuma 
luga e aña aki, incluyendo e 
ley di matrimonio igualitario, 
cual segun e lider di fraccion 
RAIZ a indica tabata un di e 
motibonan principal pakico 
nan no a sostene e ex presi- 
dente di parlamento. 


El a splica cu e motibo pakico 
RAIZ a tuma decision pa no 
sostene Edgard Vrolijk mas 
tin di haber cu e momento 
cu e votamento di matrimo- 
nio igualitario mester a tuma 
luga caminda presidente di 
parlamento kier a cambia e 
sistema di vota pa ley y no a 
duna tur informacion y asina 
a bay contra constitucion y 
reglement van orde. 


Parlamentario Raymond a 
sigui splica cu un supervision 
mas halto a bisa e presidente 


cu e no por haci esaki y toch 
el a hacie. Como lider di frac- 
cion el a informa e presidente 
e momento ey cu RAIZ no 
ta bay participa ni sostene e 
tipo di practicanan aki y esey 
taloke finalmente a hiba nan 
na tuma e decision pa no 
sostene Sr. Vrolijk. “Esey ta 
loke a hiba nos fraccion na 
bisa nos no por sigui sostene 
e tipo di maluso di poder pa 
beneficia e fraccion di MEP,” 
el a remarca. 
Na mesun momento par- 
lamentario Raymond a en- 
fatisa cu no tabata nan inten- 
cion pa pusha parlamentario 
Kamperveen bira presidente 
di parlamento, pero nan a 
pidi MEP si por duna otro 
nomber di nan fraccion cu 
nan por sostene, pero na final 
MEP no a cambia nan candi- 
dato. 
“Mi ta haya lamentabel cu 
nan ta bisa cu emocion a hiba 
fraccion RAIZ pa tuma e de- 
cision aki. Mi ta haya lam- 
entabel cu ta bisa cu ta per- 
secucion politico of cu nos ta 
tuma represalia pa un vota- 
cion,” el a remarca. 


El a splica cu e acuerdo di 
gobernacion ta bisa en ber- 
dad cu MEP tin presidencia 
di parlamento, y RAIZ di su 
banda a bisa nan ta bay sos- 
tene un presidente di parla- 
mento di MEP, mientras cu e 
no ta Sr. Vrolijk. 


“Bo no por pidi di nos frac- 
cion pa sostene un hende cu 
a mustra cu e ta bay asina leu 
cu e ta bay contra constitu- 
cion y reglement van orde 
pa sirbi interes di su partido, 
esey nos no ta bay participa 
na dje,” el a enfatisa. 


Parlamentario Raymond a 
indica cu Sr. Vrolijk tabata 
sa cu RAIZ no ta sostene su 
practica ya cu e tabata hiba 
su presidencia den beneficio 
di partido di MEP y e prome 
punto di un presidente ta im- 
parcialidad. “Bo mester keda 
neutral pasobra bo tin cu di- 
rigi diferente fraccion den 
parlamento,” el a señala. 


Presidencia mas cortico den 
historia di Aruba 


A pesar cu ayera pueblo a 
mira imagen di militarnan 
practicando nan marcha y 
otro preparacionnan pa 
ceremonia di Aña Parla- 
mentario Nobo, cu tabata 
programa pa awe, caida di 


gobierno ayera ta nifica cu 
no ta bay inaugura un Aña 
Parlamentario Nobo awe 
mas. 


Alabes, esaki ta nifica cu pres- 
idente nobo di Parlamento, 


Raymond 
Kamperveen, 
a 
perde su posicion despues 
di apenas algun ora. Cu esa- 
ki, Kamperveen tin e record 
na Aruba pa e presidencia di 
Parlamento mas cortico den 
historia di Aruba. 

17.675 plachi number no ta cumpli cu impuesto di vehiculo di motor 
pa 2024 


Recientemente, Departa- 
mento di Impuesto a anun- 
cia cu plachinan number 
pa aña 2025 ta na caminda 
pa aña 2025, sinembargo, 
ayera mediante un comu- 
nicado pa prensa a men- 
ciona cu 17.675 number no 
ta cumpli cu impuesto di 
vehiculo di motor pa e aña 
aki. 


Actualmente Departamento 
di Impuesto tin un total di 
91.495 number registra pa ve- 
hiculonan di motor. Di acu- 
erdo cu e ultimo cifranan, e 
cumplimento pa cu impuesto 
di vehiculo di motor di aña 
2024 ta mustra cu un total 
di 72.728 number (79%) ta 
paga completamente y 17.675 
number (19%) no ta paga of 
no ta paga completamente. 
E incumplimento ta mas 


grandi den e plachinan di cat- 
egoria A cu ta e categoria mas 
grandi. Aki ta sigui un bista 
di algun di e categorianan y e 
porcentahe di incumplimen- 
to den nan categoria. 


Pa loke ta trata areglo di pago: 


E contribuyentenan cu tin 
debe atrasa por pidi pa un 
areglo di pago. Pa debe atrasa 


di impuesto di vehiculo di 
motor, Departamento di Im- 
puesto ta duna 3 luna maxi- 
mo di tempo pa cumpli cu e 
debe aki. 


Departamento di Impuesto 
ta urgi tur e automobilistan- 
an y motociclistanan cu no 
a cumpli cu nan pago di im- 
puesto di vehiculo di motor 
di aña 2024, pa haci esaki mas 


lihe posibel. Keda sin paga no 
ta un opcion. 


Na e momentonan aki e boet 
di 50% ta aplicabel y Cuerpo 
Policial tambe ta haciendo 
nan control di trafico. De- 
partamento di Impuesto ta 
keda enfatisa cu un boet ta 
un gasto cu por wordo evita, 
si un contribuyente ta cumpli 
na tempo. 


Ta importante pa menciona 
cu aña 2025 ta den porta y 
si no atende e debe atrasa, 
e contribuyentenan aki ta 
wordo permiti pa paga e im- 
puesto di aña 2025 solamente 
si nan impuesto di vehiculo 
di motor ta na ordo. Asina so 
nan lo por ricibi nan plach’i 
number nobo. 


Compara cu aña 2023, a 


splica cu nan a cera aña 2023 
cu 89.827 vehiculo di mo- 
tor registra na Aruba, 84% di 
automobilistanan a cumpli 
cu e pago di impuesto y 14% 
no a cumpli, sea cu no a paga 
completamente of a paga 
mita di aña so y 2% a entrega 
nan plachi di number. 


E total di incumplimento pa 
2023 tabata di 12.912, di e 
cual 8.445 plachi number cu 
no a paga nada pa loke ta trata 
e impuesto aki y 4.467 si a 
paga un parti. 


Esaki ta nifica cu e 12.912 
plachi number aki cu no ta- 
batin pago, e automobilista lo 
mester a bay paga e impuesto 
di aña 2023 prome cu nan lo 
por a paga impuesto di aña 
2024. 


Segun minister Arends, na ningun momento RAIZ a acerca oposicion 
pa forma complot contra MEP 


Despues di merdia, despu- 
es cu prome minister Ev- 
elyn Wever-Croes hunto 
cu e ministernan di MEP 
a entrega e retiro di Gabi- 
nete Wever-Croes II na su 
excelencia 
Gobernador 
di Aruba, ministernan di 
partido RAIZ, Ursell Ar- 
ends y Geoffrey Wever 
tambe a haci entrega di 
nan carta di retira cerca 
Gobernador di Aruba. 
Na salida di nan encuentro 
cu Gobernador lider di par- 
tido RAIZ, minister Ursell 
Arends a duna declaracion na 
prensa durante el a clarifica 
cu RAIZ no a forma pacto 
cu oposicion pa vota pa par- 
lamentario Raymond Kam- 
perveen pa presidente di par- 
lamento. “Ningun momento 
RAIZ a acerca ningun miem- 
bro di oposicion pa vota pa 
parlamentario Kamperveen. 
Den pasado oposicion a vota 
pa Sr. Kamperveen, esaki no 
ta algo nobo,” el a agrega. 


Minister Arends a splica cu 
diadomingo atardi RAIZ a 
reuni cu prome minister y a 
pidie pa MEP nomina otro 
candidato pa presidente di 
parlamento cu no ta Sr. Ed- 
gard Vrolijk pa garantisa sos- 
ten di fraccion, pero esaki no 
tabata e caso y manera partido 
RAIZ a indica diadomingo 
anochi durante un confer- 
encia di prensa, si MEP no 
nomina otro persona pa bira 
presidente di parlamento, 


RAIZ lo sostene Raymond 
Kamperveen pa presidente di 
parlamento. 


El a enfatisa cu como RAIZ y 
como ministernan demision- 
ario tanto su persona como 
minister Wever lo keda for- 
ma parti di conseho di min- 
ister te ora bin un gabinete 
nobo. El a sigura comunidad 
di Aruba cu na ningun mo- 
mento nan lo permiti pa e 


pais bira inmanehable y cu 
nan lo sigui traha pa garantisa 
stabilidad y continuidad. 


“No ta paso gobierno ta de- 
misionario nos ta bay permiti 
weganan politico tuma luga 
sea den conseho di minister 
of den sala di parlamento. 
Nos mester garantisa e co- 
munidad di Aruba stabili- 
dad,” el a resalta. 


Minister Arends a indica cu 
despues cu a wordo anuncia 
publicamente cu Gabinete 
Wever-Croes II lo continua 
mas, nan a mira un cantidad 
di atake di coleganan cu ta- 
bata forma parti di conseho 
di minister a traves di rednan 
social, locual e mandatario ta 
haya lamentabel. 


Pa loke ta trata e motibo pa- 
kico a baha gobierno, el a 
indica cu for di su punto di 
bista kizas no ta un motibo 
valido pa baha gobierno, pero 
e ta keda na cada ken pa dicidi 
kico nan sentimento ta y con 


nan pensamento ta. 


Pa loke ta eleccion, cual ta bay 
ta dia 6 di december binidero, 
e lider di partido RAIZ a in- 
dica cu su partido ta cla pa 
eleccion. El a splica cu talbes 
pueblo di Aruba no tabata en 
espera di un eleccion, pero 
partido RAIZ si ta cla. “Nos 
ta bay garantisa e pueblo di 
Aruba cu nos tin candida- 
tonan profesional cu nos lo 
sigui fortifica e plataforma 
aki pa sigui sirbi comunidad 
manera nan ta spera,” el a de- 
staca. 

Caida di gobierno... 
Ta conveni ambos... 


E partido ‘junior’ den e coalicion a tuma 
tres aña pa cria curashi y a haci uso di un 
oportunidad pa pone nan partner den 
coalicion dilanti un decision casi impo- 
sible pa tuma. Despues di tur e humili- 
acion dilanti hopi hende cu a duna nan e 
beneficio di duda na 2021, entre otro pa e 
asunto di e contrato secreto cu Eagle LNG, 
a sigui un serie di momento unda a spera 
cu e partido lo a cria curashi, pero mester 
a constata cu loke a cria aparentemente 
tabata raiz riba asiento den parlamento y 
gobierno. Cu eleccion di tur manera na 9 
luna nos dilanti, tabata logico pa haci algo 
pa no bira e proximo victima den coalicion 
cu e partido mas grandi, mientras cu elec- 
cion tempran ta conveni ambos partido. 


Di tur dos banda awor tin amplio splicacion di 
loke a conduci na e situacion aki, unda cu nom- 
bramento di un presidente cu no ta di e partido 
mas grandi den e coalicion tabata e punto unda 
‘awa a pasa hariña’ pa e partido di e promer 
ministro. Tin un acuerdo entre e partidonan, cu 
no ta parti di e acuerdo di gobernacion, pa tur 
claridad, cu e partido grandi ta propone y haya 
apoyo pa nan candidato. Un acuerdo asina sin 
embargo no ta skirbi den piedra y e disposicion 
di scucha otro lo mester a prevalece, loke no a 
resulta e caso. Seguidamente a tuma e paso ire- 
versible di acudi cerca Gobernador pa termina 
bida di e coalicion y di e parlamento aki. 


Pero tabatin hopi cos cu a conduci na e divorcio 
aki. Por ehemplo e cambio di ley di matrimo- 
nio, unda a resulta cu e partner grandi no kier 
a haci e cambio y ta pretende aparentemente cu 
pa eternidad ta goberna y administra a base di un 
veredicto di Hoge Raad, pa asina tene nan base 
tradicional y conservador contento, asina leu 
cu por papia di ‘contento’ pasobra e hecho t’ey 
caba; persona di mesun sexo por casa na Aruba. 
Ta parce cu e partido grandi no kier a duna e 
partner den coalicion e satisfaccion di a logra e 
cambio di ley; algo masha predecible den e cus- 
tumber di e partido grandi pa ‘no laga ni garna- 
chi riba mesa’ pa nan partner den coalicion. 


E conflicto alrededor di e presidente saliente di 
Staten tambe tin dos splicacion. Su propio par- 
tido y e mes ta haya cu el a haci un tremendo 
trabao. A pesar cu nan ta pensa asina, lo ta nor- 
mal den un coalicion pa a scucha e critica di 
banda di e partnernan di coalicion, hustamente 
pa apacigua un situacion cu por a menaza trabao 
di e gabinete. Esey en todo caso no a logra, tam- 
poco na ultimo ora entre e dos mandatarionan 
principal. 


Awor e otro banda di e asunto. E critica tabata cu 
e no tabata duna oido na nan inquietud y tabata 
actua, segun e acusacion, contra Constitucion y 
Reglement van Orde di parlamento. Lo ta bon si 
esnan cu ta argumenta esaki duna un splicacion 
mas detaya, pa nos por huzga pa nos mes. Sin 
esey ta keda meramente e malcontento tocante e 
actitud di e persona en cuestion, riba cual nos no 
ta bay elabora extensamente. Durante su presi- 
dencia nos por a mira varios momento unda por 
a imagina cu otronan tabata haya su actitud no 
loke tabata spera di un presidente culto. 
Awor lo tin eleccion na december, loke pa ambos 
partido di e coalicion difunto ta conveniente. E 
partido junior no tabatin plan pa keda sinta te 
ora campaña regular yega, pa nan mester splica 
nan presencia den e gabinete te na ultimo mo- 
mento. Nan mester tempo pa purba gana con- 
fianza cu a bay perdi na varios momento unda 
nan mester a baila na musica di e partido grandi. 


Di parti di e partido grandi no lo tin lamento 
tampoco pasobra e campaña electoral tempran 
ta haci cu varios tema cayente cu tin pendiente, 
mas tanto cu Hulanda, awor por bisa cu ta laga 
nan pa gobierno nobo. Pa cuminza ta keda pen- 
diente presupuesto 2025, unda tin e asunto di 
placa cu mester a bay pa paga debe y no pa paga 
mas salario na ambtenaar; un maniobra elec- 
toral pa calma critica for di miles di empleado 
publico. Tambe, si a yega na eleccion na mitar 
di 2025, e tema di hisa edad di pension pa 66 
aña lo a subi mesa; awor lo trata di laga esaki ‘pa 
futuro’. Punto cardinal aki ta e acumulacion di 
fondo di reserva na SVB den proximo añanan, 
unda gobierno ta mas optimista cu e propio SVB 
mes. Gobierno a proyecta un surplus di mas di 
50 miyon florin anualmente te 2029, mientras 
SVB ta kere cu e surplus lo mengua te na apenas 
Afl. 4 miyon na 2029. Esaki ta un punto clave 
pa debate durante e campaña aki, aunke no tur 
partido lo kier discuti esey awor. 


Otro motibo pa eleccion mas tempran ta e situ- 
acion di mercado laboral. Na e momento aki ya 
ta sinti e presion di necesidad di trahador, loke 
pa mitar di otro aña por gara gobierno den un 
situacion hopi mas dificil cu awor. Ainda por 
probecha cu tin un situacion economico posi- 
tivo, cu pronto por converti den un avalancha 
di keho tocante inflacion genera localmente, 
escasez di empleado acompaña cu escasez riba 
mercado di vivienda cu ta pone cu e resultado 
positivo economico ta cuminza mustra e otro 
banda di medaya di desaroyo no sostenible. Asi- 
na por lo pronto e partidonan di coalicion no a 
sali perdi, talvez Aruba si. 

Gobernador di Aruba a pidi prome 
minister colaboracion te ora cu tuma 
decision riba solicitud di retiro 


Mediante un comunicado 
pa prensa ayera, Goberan- 
dor di Aruba, Su Excelen- 
cia Sr. Alfonso Boekhoudt a 
confirma cu el a ricibi retiro 
di ministernan di Gabinete 
Wever-Croes II. 


Den su comunicado, Goberna- 
dor a bisa cu ayera, 9 di septem- 


ber 2024, Minister-President di 
Aruba, Evelyn Wever-Croes a 
presenta e renuncia di minis- 
ternan di su gabinete na Gober- 
nador di Aruba. Gobernador a 
informa Prome Minister cu e 
tin e solicitud di renuncia di 
e ministernan di Gabinete 
Wever-Croes y di minister 
plenipotenciario di Aruba den 


consideracion. 


Ademas, Gobernador a solicita 
prome minister y su gabinete 
pa continua ocupa di loke ta 
considera necesario den interes 
di Aruba y pa sigui colabora 
cune te ora cu a tuma un de- 
cision tocante e solicitud di 
retiro. 


Simannan introductorio “Fuerte Hunto” pa training basico di Wardacosta 


Diabierna ultimo, 20 can- 
didato di e Training Ba- 
sico di Wardacosta 2024 a 
marcha den Base Naval 
Parera despues di com- 
pleta cuatro siman in- 
troductorio intensivo. E 
candidatonan di Aruba, 
Corsou y Sint Maarten, 
exitosamente a completa 
e periodo di introduccion 
dificil y e ehercicio final. 


Durante e simannan intro- 
ductorio, yama Fuerte Hun- 
to, e hobennan a tuma lesnan 
clasico y a experiencia varios 
camp introductorio pa cuatro 
siman bao supervision di in- 
structornan di wardacosta. 
Durante e bivakken, e as- 
pirantenan a marcha varios 


kilometer, a landa hopi, a 
cushina pa nan mes, a con- 
strui raft y tambe a completa 
ehercicionan amfibio. 


E ehercicio final di e siman- 


nan di introduccion a ini- 
cia diahuebs anochi y a caba 
diabierna mainta pa 8or na 
Base Naval Parera. Prome cu 
e ehercicio final, e aspiran- 
tenan a marcha y paddle riba 
lama cu Base Naval Parera 
como nan destinacion final. 
Na nan yegada na Base Ma- 
rino Parera, e aspirantenan 
a keda ricibi pa un caluroso 
bon bini na entrada cu aplau- 
so duro di nan futuro colega- 
nan wardacosta y otro colega- 
nan na e base Naval. 


E simanna di introduccion ta 
marca comienso di e Train- 
ing Basico di Wardacosta, 
BOK, cu ta dura un aña. 


Comienso di e curso tambe 
ta marca e momento unda 
e cooperacion cercano en- 
tre Wardacosta y Instituto 
di Cumplimento di Ley y 
Training di Seguridad, ORV, 
ta drenta un fase nobo y 
BOK 2024 su aspirantenan ta 
sigui e curso reconoci SBO-2 
Junior Crew Member Ward- 
acosta conhuntamente duna 
pa ORV y Wardacosta. 


E siman aki, e 20 aspirante 
ta bay cuminsa e modulo 
di habilidadnan basico cu 
ehercicio di prome auxilio 
y tiramento cu ta bay dura 8 
siman. Wardacosta ta desea e 
aspirantenan bon suerte! 


Segun minister di Enseñansa, 
Training di Alfabetisacion na Papiamento pa 
e maestronan di klas 2 di scol basico a inicia 


Recientemente, Minister 
Endy Croes a acudi na e 
training cu a inicia pa e 
maestronan di klas 2 di scol 
basico. Manera ta conoci, 
aña escolar 2024-2025 e 
alumnonan di klas 1 di 
scol basico a cuminsa siña 
lesa y skirbi na Papiamento 
y ta haya Hulandes cu un 
acercamento nobo cu ta pas 
mas den e contexto di nos 
muchanan. 


En conexion cu Alfabetisacion 
di Papiamento tin diferente se- 
sion pa desaroya material, unda 
cu ta trece e maestronan di klas 
2 hunto. IPA ta dirigi e sesi- 
onnan aki, Departamento di 
Enseñansa (DEA) cu su pro- 
fesionalnan ta sostene esaki. 


E facilitadonan di diferente di- 
rectiva di scol entre otro, DPS 
y SKOA, lo guia e maestronan 
durante e tayernan, unda cu 
nan lo desaroya e materialnan, 
prepara e sistema y profesion- 
alisa e maestronan riba e tema 
aki pa augustus 2025. 


Recientemente, e mandatario 
di Enseñansa y Deporte a bishi- 
ta diferente scol, en conexion 
cu Introduccion di Papiamento 
y a indica cu el a keda impre- 
siona cu e interaccion entre e 
maestro y e alumnonan. Siña 
den idioma materno Papia- 
mento lo beneficia e mucha 
den su proceso di siñamento, 
desaroyo di inteligencia emo- 
cional y habilidadnan critico 
di pensamento. 


Ademas di esaki, nan por co- 
necta miho cu nan raiznan 
cultural. 


Fuera di esaki, e muchanan ta 
sinti mas confia y sigur den nan 
proceso di siñamento. “Nos ta 
desea e maestronan hopi exito, 
nos ta kere den boso y nos sa 
cu for di e grupo aki lo sali un 
producto magistral”, Minister 
Endy Croes a finalisa. 

Migrantenan na estado na Colorado ta lucha pa sobrevivi 


(AP) - Cu 8 luna na esta- 
do, el a ser obliga sali for 
di e shelter pa personanan 
sin hogar na Denver. 


Ivanni Herrera a bay cu su 
yiu homber di 4 aña Dylan y 
un maleta den man cu paña 
cu el a ricibi den donacion y 
algun clechi cu el a bay cune 
for di Microtel Inn & Suites. 
E tabata un di e 10 hotel na 
Denver cu a duna cas na 
30,000 migrante, hopi di nan 
Venezolano, durante e ul- 
timo 2 aña. 


Prome nan a cana bay 
Walmart. Aki, cu placa cu e 
y su casa a colecta pidiendo 
hende riba caya nan a logra 
cumpra un tent. Nan a warda 
te ora a bira scur pa construi 
nan cas nobo. Nan a kies un 
median cu yerba na Aurora, 
conoci pa su poblacion di 
inmigrante. “Nos tabata kier 
bay un caminda unda tin 
hende,” Herrera di 28 aña 
a comenta den Spaño. “E ta 
sinti mas sigur.” 


E anochi aki, temperatura a 
cay te 32 grado y mientras e 
tabata tapa e curpa di su yiu 
cu esun di dje pa mantene 
suficientemente caluroso pa 
e por drumi, Ivanni Herrera 


tabata yora. 


Durante e ultimo 2 aña, un 
cantidad record di famia di 
Venezuela a yega Merca bus- 
cando un miho bida pa nan y 
nan yiunan. 


Sinembargo, na luga di esaki 
nan ta haya nan mes den co- 
munidadnan yen di conflicto 
tocante con hopi pa yuda 
nan, of si nan kier yuda mes. 


Manera varios den su gen- 
eracion, sin importa e na- 
cionalidad, Herrera a haya 
inspiracion pa su bida su 
ambicionnan riba red social. 
Na Ecuador, unda el a bay 
pa añanan largo pa core for 
di e collapse economico di 
Venezuela, Herrera y su casa 
tabata sinti sosteni pa e fami- 
anan similar na esun di dje 
cu tabata hike na Darien Gap 
for di Colombia pa Panama. 
Si nan tur por a hacie, nan 
tambe. 


E no tabata sa con hopi hende 
a muda bay Merca, sinem- 
bargo potretnan y videonan 
di Venezolanonan riba Face- 
book y TikTok tabata mustra 
famianan hoben, cu sonrisa ta 
gaba di un bon bida. Rapport 
di U.S Border Patrol ta mus- 


tra cu Herrera y e personan- 
an cu a inspira su persona ta 
parti di un migracion masivo 
cu no a premira di Venezola- 
nonan cu a bay Merca. Alre- 
dedor di 320,000 Venezolano 
a purba crusa e frontera desde 
october 2022, cual ta mas cu e 
9 aña anterior combina. 


Simannan despues di yega 
Denver, Herrera a cuminsa 
pensa si e exito cu el a mira 
ta real. E y su amistadnan a 
desaroya un teoria nobo: E 
asombro alrededor di Merca 
ta parti di un red di decep- 
cion. 


Despues di varios dia ta camp 
riba caya, Herrera a cuminsa 
grawata incontrolablemente 
cu un infeccion y el a preo- 
cupa; esaki lo afecta su baby? 


E tabata bao tratamento di 
dokternan y trahadonan so- 
cial na Denver Hospital unda 


e tabatin plan di duna lus pa 
motibo cu nan ta duna servi- 
cio na tur hende, hasta esnan 
sin seguro. Nan tabata alarma 
cu nan pashent na estado awo 
ta drumi pafo den frio. 


Dianan despues cu el a ser 
obliga bay for di Microtel, 
Denver a pone un pausa na 
su politica y a permiti e in- 
migrantenan cu no tin hogar 
keda den su shelter pa e tem- 
porada frio. Oficialnan di 
Denver ta bisa cu nan a bishi- 
ta e campamentonan aki pa 
urgi e migrantenan bay back 
paden. Sinembargo nan no a 
bay pafo di e limite di e ciu- 
dad na Aurora. 


Na Aurora, autoridadnan a 
nenga peticionnan pa yuda 
migrantenan. Den februari, 
Aurora City Council a aproba 
un resolucion cu ta bisa otro 
ciudadnan y fundacionnan 
no hiba migrantenan e co- 


munidad pa “motibo cu actu- 
almente e no tin e capacidad 
financiero pa financia servi- 
cionan nobo relaciona cu e 
crisis aki.” Sinembargo, nan 
ta sigui bin a causa di su costo 
abao di bida y comunidad cu 
ta papia Spaño. 


E dokternan a duna trata- 
mento na Herrera su in- 
feccion y a urgi su persona 
drumi na hospital sin ningun 
costo, nan a garantisa tambe 
cu e nacemento di su yiu 
lo ser cubri pa Emergency 
Medicaid, un programa cu 
ta extende e beneficionan di 
cuido di salud pa famianan 
Mericano di menos recurso 
na e inmigrantenan cu no ta 
autorisa pa duna luz. 


Herrera a nenga. “Con?” el a 
puntra, “con mi por drumi na 
un luga caluroso mientras mi 
yiu homber ta drumi cu friu 
riba caya?” 

Minister di Finanzas di Sint Maarten a presenta amienda na acuerdo di 
Ennia pa spaar NAf. 37M 


(TheDailyHerald) – Min- 
ister di Finanzas di Sint 
Maarten, Marinka Gumbs 
a 
presenta 
Parlamento 
un addendum pa e En- 
nia Outline Agreement y 
a urgi parlamentarionan 
pa aproba e amienda na 
e acuerdo, cual el a bisa 
ta bay spaar e pais aproxi- 
madamente NAf. 37 mi- 
yon den comparacion cu 
e acuerdo prepara pa e go- 
bierno anterior. 


E addendum ta declara cu 
Sint Maarten no ta bay paga 
pa e aseguradonan di Ennia 
na Bonaire, Sint Eustatius y 
Saba; no ta bay paga pa asegu- 
radonan di Ennia Surnam; no 
ta bay paga pa gastonan op- 
eracional di Ennia, y cu Sint 
Maarten ta bay di acuerdo pa 
scapa solamente su asegura- 
donan. 


E amienda ademas ta indica 
cu Sint Maarten ta bay ricibi 
prioridad den cumpra Mul- 
let Bay y cu ta bay tin un ad- 
ministracion separa pa Sint 
Maarten y e pais ta bay ricibi 
un rapport anual di un ac- 
countant externo riba e por- 


cion di Sint Maarten di e fon- 
do di resolucion. Ta bay duna 
e rapport aki anualmente dia 
1 di april. 


Tambe declara den e amienda 
ta cu Sint Maarten ta bay tin 
un facilidad peak separa pa 
preveni cualkier mescla di 
gasto y Sint Maarten ta bay 
spaar miyones den gasto di 


interes pa motibo di su uso 
limita di e facilidad di peak. 


Gumbs a bisa parlamentari- 
onan cu e cambionan aki ta 
bay sigura cu Sint Maarten 
ta cubri aseguradonan sola- 
mente di Sint Maarten y no e 
entidad Ennia. 


El a bisa cu e ahorro finan- 


ciero pa Sint Maarten cu lo 
logra mediante e amienda aki 
ta NAf. 37 miyon. 
E suma aki ta representa NAf. 
5 miyon spaar door di no cu- 
bri aseguradonan di BES y 
Surnam, NAf. 15 miyon door 
di no cubri gasto operacional 
di Ennia, NAf. 14 miyon pa 
reduccion den gasto y pues 
un balans positivo di cash na 
final, y NAf. 3 miyon spaar 
den interes pa motibo di peak 
facility separa y uso limita di 
peak facility. 


“Loke ta spaar den total pa 
Sint Maarten ta NAf. 37 mi- 
yon, cu ta representa un 30% 
spaar compara cu e acuerdo 
original. Mientras cu esaki 
por no ta mesun significante 
pa Corsou, nan ta altamente 
significante pa Sint Maarten. 
Esaki ta sigura cu nos, Sint 
Maarten, mientras no ta ben- 
eficia di e continuacion di 
grupo Ennia, ta enfoca sola- 
mente den protege nos pro- 
pio aseguradonan,” e minis- 
ter a bisa. 


“Ademas, e ta garantisa cu nos 
no ta bay salba Ennia como 
compania, solamente con- 


tribuyendo na nos asegura- 
donan mientras tambe ta sig- 
ura cu St. Maarten ta bay tin 
prome prioridad den cumpra 
e ‘prime location’ di Mullet 
Bay. Tur cos den considera- 
cion, bo decision positivo pa 
e amienda aki lo indica cu bo 
ta scoge Sint Maarten y po- 
niendo su pueblo na prome 
lugar,” el a bisa parlamento. 


El a bisa parlamento cu den 
e acuerdo firma pa gobierno 
anterior na october 2023, a 
declara cu si Sint Maarten 
no tin un acuerdo riba e saga 
di Ennia prome cu october 
2024, e pais lo ta suheto na 
interes di NAf. 10.6 miyon, 
di cual e tasa di interes ta 
3.4% pero lo subi na 6.8% na 
2025; 10 miyon den repago di 
debe; e total di NAf. 20.6 mi- 
yon caduca na october 2024. 


Sinembargo, si haya un so- 
lucion pa Ennia, ta bay aplica 
NAf. 9.1 miyon den interes; 
NAf. 2 miyon den repago di 
prestamo pa un total di NAf. 
11.1 miyon cu ta caduca na 
october 2024. 



Rumor di conexion politico despues di accion di polis na Corsou 


(CuraçaoChronicle) 
– 
Entre e nuebe individuo 
aresta durante un opera- 
cion mayor di polis diabi- 
erna tin Stanton Elhage, 
un homber di 34 aña men- 
ciona online como sos- 
pechoso clave cu supuesto 
conexion dentro di gobi- 
erno Curasoleño. 


Reportahenan ta sugeri cu 
Elhage por ta involucra den 
benta di bulletproof vest pa 
polis, como tambe poten- 
cialmente actividadnan di 
labamento di placa. Sinem- 
bargo, polis no a confirma e 
rumornan aki y a enfatisa cu 
e investigacion ta andando. 


Polis Curasoleño tambe a 
declara cu e reportahenan 
circulando riba rednan social 


no ta corecto. E reportahenan 
aki ta sugeri cu prome min- 
ister Gilmar Pisas y minister 
di Husticia, Shalton Hato 
tabata involucra den e in- 
val recien dia 6 di septem- 
ber. Acusacionnan ta bisa cu 
ambos oficial di gobierno a 
bishita frecuentemente un 
di e sitionan di e accion, y cu 
gobierno a duna instruccion 
pa polis sconde informacion 
oficial tocante e accion. 


Rumornan riba rednan so- 
cial ademas ta alega cu prome 
minister Pisas personalmente 
a cumpra Campo Alegre, cu 
intencion pa huur e comple- 
ho na e mundo baho criminal 
pa facilita labamento di placa. 
E prome minister tambe se- 
gun rumor ta actua como 
mensahero pa e mundo 


baho, biahando entre Dubai 
y Corsou. “No lubida su bia- 
henan pa Dubai, unda ainda 
e mester duna Parlamento 
detaye tocante e asina-yama 
biahenan di trabao aki,” un 
fuente anonimo a declara. 


E rumornan ta sugeri cu 
agencianan di ley Hulandes 
ta investigando e asuntonan 
aki pa algun tempo caba, y e 
arestonan di oficialnan di go- 
bierno Curasoleño ta inmi- 
nente. Tambe tin rumornan 
relaciona cu compra di arma 
na Santa Rosa, cu acusa- 
cionnan cu cierto oficial a 
ricibi soborno en conexion 


cu e transaccionnan aki. 


Polis a rechasa categorica- 
mente tur e acusacionnan 
aki, insistiendo cu no tin di- 
rectiva di gobierno pa retene 
informacion. Nan a atribui e 
retraso den publica detaye na 
e complehidad di e investiga- 
cion y e proceso di colecta di 
data na man di e teamnan di 
investigacion. “Te cu ayera 
nochi, e team di investigacion 
ainda tabata analisando e data, 
motibo pa cual no a emiti un 
comunicado di prensa,” polis 
a splica. 


Dia 6 di september, a ehe- 


cuta inval hudicial mainta 
trempan na dies diferente 
sitio, incluyendo Santa Rosa, 
Jongbloed y Sunset Heights. 
E operacion a gran escala 
aki, conduci pa polis den co- 
laboracion cu RST, Aduana 
y Marechaussee Real Hu- 
landes, a resulta den aresto 
di nuebe individuo y confis- 
camento di arma, municion, 
droga y vehiculo. 


Autoridadnan Curasoleño ta 
continua investigando, y ta 
urgi publico pa no saca con- 
clusion basa riba informacion 
no verifica circulando riba 
rednan social. 

Corte Hulandes ta condena dos Pakistani pa menasa di morto contra Geert Wilders 


(AP) — Un corte Huland- 
es a condena dos lider re- 
ligioso y politico Pakistani 
den nan ausencia ayera pa 
a haci un yamado pa nan 
siguidonan pa asesina leg- 
islador Geert Wilders, lid- 
er di Partido pa Libertad 
cu a gana eleccion general 
aña pasa na Hulanda. 


Wilders a biba cu seguridad 
24/7 pa casi 20 aña debi na e 
miles di menasa riba su bida 
pa motibo di su critica di Is- 
lam. Su bodyguard y dos po- 
lis militar arma a sinta den 
corte pa e audiencia ayera. 


Ningun di e acusadonan ta- 
bata den corte pa scucha e 
veredictonan. Ta kere cu nan 
ta na Pakistan y probable- 
mente no lo entrega nan, ya 
cu Pakistan no tin acuerdo di 
extradicion cu Hulanda. 
Fiscal a bisa siman pasa cu 
solicitud cu nan a manda 
autoridadnan Pakistani bus- 
cando asistencia legal pa sirbi 
orden di detencion riba e dos 
homber no a keda ehecuta. 


Corte a haya Muhammad 
Ashraf Asif Jalali culpable di 
purba di provoca asesinato y 
incita asesinato di Wilders cu 
intencion terorista y di emiti 
menasa. El a keda sentencia 
cu 14 aña, den linea cu un 
exigencia di sentencia haci si- 
man pasa pa fiscal. 


Corte a bisa cu Jalali ta un 
lider religioso kende su web- 
site ta bisa tin miyones di 
siguidor rond mundo. A bisa 
cu su comentarionan na su 
siguidornan “a viola seria- 
mente privacidad personal di 
Wilders,” y a agrega cu mena- 
sanan asina “tambe por daña 
libertad di expresion en gen- 
eral, mientras un sociedad 
democratico ta beneficia di 


por intercambia opinion sin 
peligro fisico.” 


Den e di dos caso, corte a 
condena Saad Rizvi, kende 
ta lidera e grupo Islamico 
radical, 
Tehreek-e-Labaik 
Pakistan, of TLP, pa incita- 
cion pa asesinato y pa menasa 
Wilders. El a keda sentencia 
cu cuatro aña, dos menos cu 
loke fiscal a exigi. El a ricibi 
un sentencia menor den parti 
pasobra corte a duna veredic- 
to cu su comentarionan riba 
rednan social no ta un crimen 
terorista. 


Wilders a ricibi di bon mane- 
ra e veredicto y sentencia di e 
panel di tres hues. “Mi ta hopi 
complaci cune. Ta realmente, 


mi ta kere, e prome biaha na 
Hulanda cu un imam, di ex- 
terior den e caso aki, ta ser 
sentencia cu un sentencia lar- 
go di prison pa pone un fatwa 
riba cabes di un parlamentar- 
io na Hulanda. Mi cabes. Y 
mi ta hopi complaci cu esey,” 
el a bisa pafo di corte. 


Nan no ta e prome homber 
Pakistani condena y sentencia 
na Hulanda pa menasa contra 
Wilders. 


Aña pasa, un ex-hungador di 
cricket Pakistani, Khalid Latif 
a keda sentencia cu 12 aña di 
prison pa acusacionnan cu el 
a ofrece un recompensa pa 
morto di Wilders. Latif tam- 
poco a presenta pa huicio y 
no ta den custodia na Hu- 
landa. Rizvi publicamente a 
elogia Latif, corte a bisa den 
su veredicto ayera. 


Tambe, na 2019 un homber 
Pakistani a keda aresta na Hu- 


landa, condena y sentencia cu 
10 aña pa prepara un atake 
terorista contra Wilders. 
Un fiscal, kende a pida pa no 
identifik’e pa motibo di segu- 
ridad, a bisa e huesnan siman 
pasa cu a cuminsa mira me- 
nasa riba rednan social despu- 
es di anuncio di Wilders cu e 
tabata organisando un con- 
curso pa cartoon di profeta 
Muhammad na 2018. E con- 
curso plania a genera protesta 
rabia na Pakistan y otro parti- 
nan di mundo musulman. 


Representacionnan fisico di e 
profeta ta prohibi den Islam 
y profundamente ofensivo pa 
musulmannan. 
Wilders a bisa un hues siman 
pasa e impacto di e mena- 
sanan riba su bida. “Tur dia 
bo ta lanta pa bay trabao den 
autonan bulletproof, hopi bi- 
aha cu sirena, y semper den 
bo mente bo ta pensa cu esaki 
por ta bo ultimo dia,” el a 
bisa. 


No ta cla ki substancia toxico companianan 
ta dump den riu Meuse 


(NLTimes) – No ta cla 
ki substancianan toxico 
companianan ta descarga 
den riu Meuse y unda, pa 
motibo 
di 
permisonan 
anticua y incompleto. E 
Meuse ta un fuente di awa 
potable pa 7 miyon hende 
y su calidad di awa ta bao 
presion, RIWA-Maas, e 
colaboracion di compani- 
anan di awa potable Hu- 
landes dependiente riba 
e Meuse pa produccion, a 
bisa den su rapport anual 
pa 2023. 


Negoshinan industrial ta des- 
carga awa di desperdicio door 
di sistema di riool of directa- 
mente den awa di e riu. Nan 
mester un permiso pa esaki, 
pero 
segun 
RIWA-Maas, 
hopi permiso ta anticua y 
ainda ta contene apenas un 
cantidad limita di substancia 
cu mester midi. Esaki ta ni- 
fica cu otro substancianan ta 


ser basha sin registro. 


Substancianan manera PFAS 
ta particularmente problem- 
atico, e companianan di awa 
potable a bisa. Segun nan, 
como mita di contamina- 
cion di PFAS den e Meuse ta 
pasa despues cu e riu ta pasa 
den Hulanda for di Belgica. 
E substancianan persistente, 
mobil y toxico aki (PMT) no 
ta break down y ta dificil of 
imposible pa saca for di e awa 
cu tecnicanan existente. Nan 
tambe ta dañino pa hende y 
medio ambiente. 


RIWA-Maas ta boga pa un 


revision completo di tur 
descarga industrial directo y 
indirecto den henter e basin 
internacional di riu Meuse. 
Rijkswaterstaat ta esun cu ta 
emiti permiso na Hulanda, 
pero RIWA-Maas kier pa un 
autoridad tin e supervision 
completo pa asina por moni- 
tor miho e calidad di awa di e 
Meuse. 


Siman pasa, RIWA-Rijn, e 
colaboracion di companianan 
di awa potable Hulandes cu 
ta produci for di riu Rhine, 
a haci un yamado pa Alema- 
nia combati descarga di PFAS 
den e Rhine. 

El Salvador: Director di Polis, lider di guera contra gangnan a muri den 
un accidente cu helicopter 
(AFP) – E director di polis 
y lider di “guera” contra 
gangnan, comisario Mau- 
ricio Arriaza y su compa- 
ñeronan a fayece diado- 
mingo ultimo ora cu he- 
licopter militar den cual 
nan tabata biaha a cay den 
noordoost di El Salvador, 
ehercito a informa ayera 
dialuna. 


“Nos ta lamenta di por con- 
firma morto di tur e persona 
cu tabata biaha den e helicop- 
ter UH-1H di Forsa Aereo 
Salvadoreño, cu a cay na Pas- 
aquina, La Union,” alrededor 
di 180km noordoost di San 
Salvador, a declara riba e red 
social Forsa Arma. 


E fuente aki a specifica cu 
“Manuel Coto, ex-gerente 
di Cosavi (Savings Coopera- 
tive), como tambe e director 
di @PNCSV, comisario gen- 
eral Mauricio Arriaza Chicas, 
a ser traslada pa e avion bou 


di custodia di polis.” 
Coto, kende tabata un fugiti- 
vo y a wordo deteni na Hon- 
duras, a wordo acusa pa auto- 
ridadnan di ta supuestamente 
responsabel pa malversacion 
di alrededor di 35 miyon dol- 


lar. 
E director suplente di In- 
vestigacionnan, 
Comisario 
Romulo Pompilio Romero, 
director suplente di Arean- 
an Operacional Specialisa, 
Comisario Douglas Omar 


García, 
y 
Abel 
Antonio 
Arévalo tambe a fayece den e 
incidente. 


Canal 10 a lamenta morto 
di e periodista David Cruz, 
kende tambe tabata hefe di 
comunicacion pa e Ministe- 
rio di Seguridad. Den un re- 
lato cu el a suministra for di 
frontera, Cruz a bisa cu taba- 
tin awasero. 
Diadomingo, comisario Ar- 
riaza a yega na frontera di El 
Amatillo, cu ta dividi El Sal- 
vador cu Honduras, unda a 
haya e curpa di Coto y a duna 
su ultimo declaracionnan na 
television estatal. 


“Nos kier felicita, reconoce 
y gradici boso pa e maniobra 
aki di operacionnan interna- 
cional cu nos ta desaroyando 
cu Republica di Honduras 
y otro paisnan, pues masha 
danki, y nos ta gradici boso pa 
colabora cu nos”, el a expresa. 


Minister Hondureño di Se- 
guridad, Gustavo Sanchez, a 
anuncia cu Coto a ser deteni 
ora cu e tabata coriendo “cu 
un traficante di hende rumbo 
pa Merca, siendo exigi pa 
Polis Hondureño na Cho- 
luteca”, den sur di e pais, el a 
declara riba e red social X. 


Presidente 
Salvadoreño 
Nayib Bukele a anuncia cu 
e lo pidi un investigacion cu 
apoyo internacional. 


“Loke a sosode no por keda 
un simpel ‘accidente’, e mes- 
ter wordo investiga profun- 
damente y te na ultimo con- 
secuencianan. Nos lo pidi 
ayudo internacional,” e man- 
datario a declara riba X. 


Ora a confirma e morto di 
hefe di polis, Bukele a bisa 
cu “Director Arriaza Chicas 
tabata un piesa fundamental 
den trece paz y seguridad pa 
nos hendenan.” 


Mexico: Trahadonan, studiante y oposicion a marcha contra reforma 
hudicial 


(France24) – For di mainta 
trempan di diadomingo 
ultimo, manifestantenan 
a reuni na diferente pun- 
to den centro di Ciudad 
di Mexico pa expresa nan 
rechaso pa iniciativa pro- 
movi pa e mandatario, 
Andres 
Manuel 
Lopez 
Obrador, cu ta propone, 
entre otro, e eleccion di 
huesnan pa medio di voto 
popular. 


Gritando “Sin poder hudi- 
cial, ken ta bay proteha bo?” 
y “Poder Hudicial no ta bay 
cay” borchinan manera “Ta 
falso cu e votacion a duna e 
4T (di cuater transforma- 
cion) e poder pa reforma 
Constitucion”, e manifestan- 
tenan a cuminsa e caminata 
pa e instalacionnan di Senado 
, unda legisladonan lo reuni 
despues pa aproba e reforma. 


Manifestantenan a indica cu 
nan a asisti na e marcha pa 
presiona senadornan Mexi- 
cano pa no aproba e reforma, 
cu a obtene aprobacion di 
Camara di Diputado diaran- 
son ultimo. 


Entre 
e 
manifestantenan, 
por a mira algun politico y 
tambe un grupo di e Facul- 
tad di Derecho di e Univer- 
sidad Nacional Autonomo di 
Mexico (UNAM), kendenan 
cu gritonan di “Poder Hudi- 


cial ta wanta, UNAM ta lanta 
para” a mustra nan desacu- 
erdo cu e proposicion. 


Loli, un di e manifestant- 
enan, a señala cu e tabata na 
e protesta pasobra e kier lib- 
ertad pa Mexico y a pidi e se- 
nadornan cu a papia contra e 
iniciativa pa “sigui ta fuerte, 
pa sigui ta honesto.” 


Un otro di e manifestant- 


enan, cu a omiti su nomber, a 
bisa cu loke nan ta buscando 
ta “pa purba evita e indigna- 
cion cu ta bay wordo cometi 
den e proximo dianan” si lo 
aproba e reforma pa motibo 
cu e ta considera cu esaki ta 
conduci na “basicamente reg- 
imen totalitario.” 


“E ta parti di un proyecto po- 
litico totalitario, e no ta sola- 
mente vengansa, e ta e mane- 


ra pa por realisa e proyecto ey 
sin contrapeso, antidemocra- 
ta”, el a conclui. 


E reforma di e Poder Hudi- 
cial a causa varios protesta na 
Mexico, incluyendo un welga 
na Corte Supremo di Husti- 
cia di e Nacion (SCJN), tam- 
be marchanan di studiante 
contra e iniciativa cu a pone 
cu e legisladonan a realisa e 
sesion den un luga alterno, ya 


cu acceso na e Palacio Legis- 
lativo a ser blokia pa manifes- 
tantenan. 


Di otro banda, un grupo di 
hoben studiante universitario 
na fabor di reforma hudicial 
tambe a marcha den sosten di 
e iniciativa presidencial. 


E studiantenan tabata carga 
borchinan cu ta mustra e 
salarionan di ministernan di 
Corte Supremo di Husticia di 
Nacion (SCJN), aunke nan a 
exclui ministernan manera 
Lenia Batres, Yasmín Esquiv- 
el y Loreta Ortiz, tur cerca di 
e Movemento Nacional di 
Regeneracion (Morena) na 
mando. 


E accionnan aki na fabor di 
e reforma a genera choke cu 
esnan cu ta opone esaki ya 
cu un grupo di manifestante 
contra e iniciativa a ranca 
borchi y a insulta e hobennan 
cu ta sostene e proposicion cu 
a cuminsa trata den Senado 
diadomingo atardi. 


Senado a cuminsa un periodo 
nobo di sesion, cu 85 di e 128 
asiento den man di e aliansa 
di tres partido di e partido na 
mando, pues nan ta rekeri 
solamente un voto mas pa 
yega na e mayoria cualifica, 
dos tercera parti di e camara 
superior. pa modifica e Con- 
stitucion. 


regional a11 


Diamars 10 september 2024 
Haiti: Resolucion proponi ta pidi ONU un plan pa mision di pax 
reemplasa mision di polis lidera pa Kenia 


(AP) — Merca y Ecuador 
a circula un propuesta di 
resolucion diabierna pi- 
diendo Nacionnan Uni 
pa cuminsa planea un op- 
eracion di paz di ONU pa 
reemplasa e mision lidera 
pa Kenia awo na e pais 
Caribense, yudando polis 
combati violencia di gang. 


E resolucion proponi den 
Conseho di Seguridad, ob- 
teni pa AP, ta bisa cu peace- 
keepers di ONU ta necesario 
“pa asina sostene e avance” 
haci pa e mision multinacio- 
nal cu sosten di ONU cu a 
mira casi 400 agente di polis 
Keniano desplega desde juni 
pa yuda Polis Nacional Hai- 
tiano. 


E circulacion di e resolucion 
cortico na tur 15 miembro di 
conseho ta sigui e bishita di 
Secretario di Estado Merica- 
no, Antony Blinken na Haiti 
diahuebs, unda el a reafierma 
e compromiso di gobierno 
Mericano na e mision mul- 
tinacional y a pusha pa elec- 
cion general hopi spera. 


E diplomatico top di Merca 
tambe a bisa cu un forsa di 
paz di ONU tabata un op- 
cion pa atende un crisis di 
financiamento pa e mision 
lidera pa Kenia, cu ta depende 
riba contribucion boluntario. 


Merca y Canada a provee 
mayor parti di e fondonan 
te awo. En contraste, opera- 
cionnan di paz ta financia pa 
un presupuesto special di 
ONU. 


Nacionnan Uni ta involucra 
na Haiti on y off desde 1990. 


Un rebelion na 2004 tabatin 
e pais den borde di collapse, 
liderando despliegue di un 
forsa di ONU. A yuda stabi- 
lisa e nacion pober despues di 
eleccion exitoso y un temblor 
devastador na 2010 cu a mata 
hasta 300mil persona y a caba 
na 2017. 


Pero mision di paz di ONU 
a bay bao di un nubia, cu 
trupanan di Nepal culpa am- 
pliamente pa introduccion di 
colera cu a mata hasta 10mil 
persona na Haiti desde 2010 
y otro trupa implica den abu- 
so sexual, incluyendo viola- 
cion y atacando muchanan 
hambra. 


Desde 2017, ONU tabatin 
un serie di mision chikito na 
Haiti. Esun mas recien, mis- 
ion politico BINUH, tin un 
mandato pa avasa un proceso 
politico lidera pa Haiti pa 
eleccion, estado di derecho y 
derechonan humano. 


Hopi Haitiano a rechasa e 


propuesta di otro operacion 
di paz, mirando introduccion 
di colera y casonan di abuso 
sexual cu a tuma lugar ora e 
trupanan di ONU tabata na 
Haiti ultimo biaha. Algun 
Haitiano tambe ta mira e 
mision di paz di ONU como 
un forsa di ocupacion. 


Haiti a pidi un forsa inter- 
nacional pa combati gang na 
2022, y Secertario General 
di ONU, Antonio Guterres 
a apela pa lunas pa un pais 
lidera e forsa prome cu e Ke- 
nianonan a bin dilanti y pri- 
minti mil polis. Ta spera cu 
nan lo ta uni pa polis di Baha- 


mas, Bangladesh, Barbados, 
Benin, Chad y Jamaica, treci- 
endo e forsa multinacional na 
2,500 personal. 


Nan lo keda desplega den 
fase cu lo costa alrededor di 
$600 miyon pa aña. Actual- 
mente, ONU tin $85 miyon 
den promesa pa e mision, di 
cual a ricibi $68 miyon. 


E gangnan a crece den poder 
desde 7 di juli 2021, asesinato 
di presidente Jovenel Moise 
y awo ta calcula di controla 
hasta 80% di e capital. E au- 
mento den asesinato, viola- 
cion y secuestro a conduci 


na un lantamento violento di 
gruponan di vigilante civil. 


E violencia a baha un tiki 
prome cu e prome contin- 
gente di polis Keniano a yega 
fin di juni, cu Blinken no- 
tando cu actividad econom- 
ico a reanuda na algun area 
di Port-au-Prince, y opera- 
cionnan conhunto a conduci 
na exito incluyendo retoma 
control di hospital publico 
mas grandi di Haiti. 


Sinembargo, gangnan ta con- 
tinua atacando comunidad- 
nan rond di Port-au-Prince. 


Merca ta stop plan pa retira pushi iconico di caya for di area historico 
den capital Portoriqueño 


(AP) — Gobierno Merica- 
no temporalmente a stop 
un plan pa retira pushinan 
iconico di caya cu ta biba 
den un districto historico 
den capital di Puerto Rico 
te ora cu un demanda opo- 
niendo e proyecto keda re- 
solvi, segun un nonprofit a 
anuncia dialuna. 


E veredicto a keda elogia pa 
esnan bringando un decision 
di Servicio di Parke Nacional 
Mericano pa retira alrededor 
di 200 pushi cu ta biba den e 
fortalesa cu Spaña a construi 
den temponan colonial. 
“Ta un victoria a corto plaso, 
pero a largo plaso, e pushi- 
nan aki ainda ta den riesgo,” 
segun Yonaton Aronoff, un 
abogado pa Alley Cat Allies 
basa na Maryland. 


E pushinan, cu pa largo ta un 
atraccion turistico, ta tanto 
stima como odia pa esnan cu 
ta bishita y ta biba na Viejo 
San Juan, unda e fortalesa 


di siglo 16, conoci como “El 
Morro” ta ubica. E ta parti di 
e Sitio Historico Nacional 
San Juan cu Servicio di Parke 
Nacional Mericano ta opera. 


E agencia federal a adverti na 
2022 cu e poblacion di pushi 
a aumenta cu e felinonan 
por transmiti malesa na hu- 
mano y probablemente tabata 
matando bida salvahe, agre- 
gando cu e holor di pishi y 
feces a cubri e area. 


Fin di 2023, e agencia a anun- 
cia cu lo contrata un organi- 
sacion di bienestar animal pa 
retira tur pushi, y si e organi- 
sacion selecta faya di hacie 
den seis luna, oficialnan lo 
contrata un agencia pa retira 
nan. 


Servicio Nacional di Parke 
Mericano no a responde in- 
mediatamente na un solici- 
tud pa comentario. 
E agencia a tene audiencia 
publico riba e plan cu a bira 


contencioso, cu criticonan 
notando cu e organisacion se- 
lecta lo dicidi si e pushinan cu 
atrapa mester bay den adop- 
cion, foster, keda den shelter 
of enfrenta otro opcion. 


Aronoff a bisa den un ent- 
revista riba telefon cu retira 
e pushinan actual ta un tarea 
imposible 
pasobra 
pushi- 
nan nobo lo tuma nan lugar. 
“Nan ta bay tin cu keda haci 


esaki pa semper,” el a bisa. 


Servicio di Parke Nacional 
Mericano tabata programa pa 
cuminsa retira e pushinan na 
october, pero a bay di acuer- 
do pa stop e plan aki te cu un 
hues duna veredicto den un 
demanda cu Alley Cat Allies a 
entrega na maart. E nonprofit 
ta alega cu e plan ta viola ley 
incluyendo e Ley Nacional di 
Proteccion Ambiental. 


No ta spera un veredicto 
prome cu prome kwartaal di 
2025, Aronoff a bisa. 


Mientras tanto, pushi di tur 
color y tamaño ta sigui cana 
riba e camindanan frontera 
cu awanan blauw rond di El 
Morro, y hasta nan tin un es- 
tatua honrando nan cerca. Ta 
kere cu algun di e felinonan 
ta descendiente di pushi- 
nan di era colonial, mientras 
otronan a ser treci pa un ex- 
alcalde pa mata djaca en mita 
di siglo 20. Otronan tabata 
bandona pa nan doñonan. 


Un nonprofit local, Save a 
Gato, ta alimenta y sterilisa 
e pushinan y ta pone nan pa 
adopcion. Pero haya hogar pa 
asina hopi pushi ta dificil, cu 
e nonprofit notando anteri- 
ormente cu santuarionan na 
continente Mericano no tin 
espacio pa nan. 

James Earl Jones conoci como e bos tras di Darth Vader ta fayece 
cu 93 aña 


(AP) - James Earl Jones, 
ken a combati prehuicio 
racial y problemanan pa 
papia y bira un iconoc 
celebra di tanto escenario 
como pantaya a fayece. E 
icono conoci como e bos 
tras di The Lion King y 
Darth Vader a fayece cu 93 
aña. 


Su agente,. Barry McPherson 
a confirma cu Joens a fayece 
dialuna na su cas den Hud- 
son Valley. E causa no tabata 
inmediatamente cla. 


E pionero Jones, ken den aña 
1965 a bira un di e prome ac- 
tornan Africano Americano 
den un rol continuo pa drama 
diario “As the World Turns” y 
a traha te cu su 80 aña, a gana 
2 Emmy, un Golden Globe, 
dos Tony Award, un Gram- 
my, National Medal of Arts 
y Kennedy Center Honors. 
Tambe el a ricibi un Oscar 
honorario y un Tony special pa Lifestime Achievement. 
Den aña 2022, un teatro na 
Broadway a ser nombra na su 
honor. 


E tabata un figura elegante 
den bida, cu un sentido di 
humor y habitonan di tra- 
bao feros. Den 2015, el a 
yega training pa e show di 
Broadway The Gin Game cu 
henter e show memorisa y 
schrift yen di nota y comen- 
tario di e ekipo creativo. El a 
bisa cu semper e ta na servi- 
cio di trabao. 


“E necesidad pa conta un sto- 
ria semper tabata cu nos,” el 
a conta The Associated Press 
den e tempo aki. “Mi ta kere 
cu el a sosode tempo hende 
tabata bay camping y sinta 
banda di fogata, y e tata ta bin 
bisa e famia cu el a gana con- 
tra e beer, e beer no a gana 
contra dje.” 


Jones a crea peliculanan 
memorabel mientras cu e 
escritor tabata drenta back 
dilanti pantaya cu Field of 
Dreams, e boxeado Jack 
Jonhson riba escenario cu 
The Great White Hope, es- 
critor Alex Haley den The 
Next Generation y un minis- 
ter Sur Africano den Cry, the 
Beloved Country. 


Tambe e tabata un actor di 
bos hopi conoci, dunando su 
bos pa e villano Darth Vader, 
cu e frase iconico “No, i am 
your father” pero comun- 
mente recorda como Luke, 
I am your father”, ademas 
di e dignidad benigno Rey 
Mufasa den ambos version 
di 1994 y 2019 di Disney su 
The Lion King, ademas di 
anuncia This is CNN du- 
rante break di e stacion. El a 
gana un Grammy den 1977 
pa su trabao riba e audiobook 
Great American Documents. 


“So bo tabata un actor of ta 
inspira pa ta un actor, un di 
e standard cu nos semper ta- 
batin ta di ta un James Earl 
Jones,” Samuel L. Jackson a 
yega di bisa. 


Algun di su otro peliculanan 
ta inclui “Dr. Strangelove,” 
“The Greatest” cu Muham- 
mad Ali, Conan the Barbar- 
ian, Three Fugitives y adap- 
tacionnan di Tom Clancy. 


LeVar urton, ken a actua 
banda di Jones den e pelicul 
di televison “Guyana Trag- 
edy: The Story of Jim Jones,” 
a duna tributo riba X pub- 
licando “nunca lo tin un 
otro combinacion particular 
manera di dje di gracia.” 

Kendrick Lamar lo ta acto 
principal pa Super Bowl su 
halftime show proximo aña 


(AP) - Kendrick Lamar 
lo subi NFL su escenario 
mas grandi proximo aña. 
E ganador di Grammy 
lo ta e acto principal pa 
Apple Music Super Bowl 
Halftime Show na New 
Orleans. 


NFL, Apple Music y Roc 
Nation a anuncia diadomin- 
go cu Lamar lo ta e acto prin- 
cipal pa Halftime for di Cae- 
sars Superdome dia 9 di feb- 
ruari. E rapper, ken a gana 17 
Grammy, a bisa cu e ta emo- 
ciona pa trece hip-hop na e 
campeonato di NFL, unda e 
tabata un cantante invita cu 
Dr. Dre, Snoop Dogg, Mary 
J. Blige, 50 Cent y Eminem 
den 2022. 


“Rap te ainda ta e genero cu 
mas impacto,” Lamar a bisa 
den un declaracion. “Y mi lo 
ta presente pa corda mundo 
dicon. Nan a busca esun cor- 
ecto.” 


Lamar, ken actualmente tin 
37 ana, a experiencia exito 
masivo cu su albut debut 
“good Kid, m.A.A.d city” den 
2012. Desde e tempo aki, el 
a acumula 17 Grammy y a 
bira e prome musico cu no 
ta genero clasico ni jazz den 


gana un premio Pulitzer pa 
su album den 2017 DAMN. 


E rapper su album mas recien 
“Mr. Morale & The Big Step- 
pers” a ser lansa den 2022. E 
tabata forma parti tambe di e 
cantica “Like That” di Future 
y Metro Boomin, un cancion 
cu a dura 3 siman riba e posi- 
cion 1 di Billboard Hot 100 e 
aña aki. Tambe el a logra otro 
hit cu “Not Like Us.” 


Den ana 2016, Lamar a duna 
un concierto di 7 minuut 
cu cancionnan manera The 
Blacker the Berry y Alright 
na e di 58 Grammy Awards. 
Lamar a asombra tambe 
como e acto di apertura dos 
ana despues na Grammy cu 
un presentacion di XXX. 


Den juni, Lamar a converti 
su concierto pa Juneteenth 
Pop Out un celebrracion di 
unidad na Los Angeles. Esaki 
a bini net prome cu su bataya 
di rap cu Drake durante e 
concierto di 3 ora cu rapper- 
nan di LA cu ta cuminsando 
nan carera, y rapper incluy- 
endo Tyler, The Creator, 
Steve Lacy y YG. 


Fundador di Roc Nation Jay- 
Z a yama Lamar un “artista 


cu ta aparece un biaha den 
cada generacion.” 


“Su amor profundo pa hip- 


hop y e cultura ta informa 
su vision artistico,” Jay-Z a 
comenta. “E tin un habilidad 
inigualabel pa defini y influ- 


encia cultura na nivel global. 
Kendrick su trabao ta surpasa 
musca y su impacto lo per- 
manece pa varios aña mas.” 


Diahuebs, 5 di september 
2024, Universidad di Aru- 
ba a honra 13 studiante y 
3 organisacion estudian- 
tiel cu a sobresali den nan 
tesis conhuntamente cu e 
embahadornan di UA. 


E intencion di anochi aki ta- 
bata pa nos para keto un rato 
y honra nos studiantenan cu 
a sobresali den nan estudio. 
Nan a duna un discurso di 
nan tesis. Mas informacion di 
e tesisnan por haya riba nos 
website. 


Studiantenan 
Embahador 
ta desempeña un papel vital 
den nos comunidad. Nan ta 
representa UA cerca futuro 
studiante y nan famia, nan ta 
guia di tour di campus y di 
evento na universidad, y nan 
ta sirbi como mentor di nan 
compañenan. Nan ta tambe 
activamente involucra den 
investigacion y proyecto di 
servicio na comunidad. 


SISSTEM 
Kevin A. Orozco Mendoza a 
demostra un crecemento re- 
marcabel como un pensado 
independiente, pushando 
continuamente e limitenan 
di su conocemento y dem- 
ostrando curiosidad genuino 
den su estudio. 


Su envolvimento voluntario 
den e actividadnan di e de- 
partamento, hasta sin titulo 
oficial, ta ilustra su dedica- 
cion y disponibilidad pa con- 
tribui na comunidad. Kevin 
su madurez y acercamento di 
su estudio ta distinguie como 
un ehempel dentro di e pro- 
grama. Su sosten inkebran- 
tabel, crecemento den men- 
talidad, y su actitud positivo 
ta haci di dje un candidato pa 
e reconocemento aki, cu ta 
personifica e esencia propio 
di e espirito academico cu en- 
foke riba comunidad. 


Academic Foundation Year 
(Afy) 
Lindsey L. Zimmerman ta- 
bata un studiante masha ac- 
tivo, como representante di 
studiante e tabata yuda bon 
y tabata semper cla pa bay un 
stap mas leu pa yuda su co- 
lega studiantenan. Pa e per- 
sonal, e tabata di gran balor 
agrega, e tabata informa nos 
adecuadamente tocante asun- 
tonan di studiante y nan pre- 
ocupacionnan. El a combina 
esaki cu resultado di estudio 
excelente, asina ta e ta un 
ehempel pa cada studiante! 
OGM 


Jeanelij Quant ta OGM su 
studiante 
embahador 
pa 
2023-2024. Jeanelij ta un stu- 
diante masha ambicioso, cre- 
ativo, y energetico. 


E ta un miembro di e Cre- 
ativonan di Aruba y e ta com- 
bina su pasion pa fotografia, 
musica, cine, y produccion pa 
investiga y documenta Aruba 
su fenomeno. Jeanelij ta am- 
bicioso y enormemente ener- 
getico, for di November 2022 
pa December 2023 e tabata 
un asistente di studiante pa 
e Center for Lifelong Learn- 
ing (CLL). Tambe Jeanelij 
ta ta produciendo dos docu- 
mentario actualmente. Ya el 
a tuma contacto caba cu un 
organisacion cultural inter- 
nacional pa haci su pasantia 
na februari 2025. 


Ley 
Aaron A. Croes su aporte na 
e comision di formacion ta 
participa activamente na e di- 
anan publico, y su actuacion 
impresionante como abogado 
durante celebracion di Dia di 
Bandera ta algun di Aaron su 
prestasionnan 
remarcabel. 
Asina el a demostra su capa- 
cidad pa adapta su mes na su 
publico. 


Fuera di esey Aaron tabata un 
di e participantenan di e com- 
petencia di Requeer 2024, 
unda el a desplega e papel di 
Fiscal cu masha entusiasmo. 
E aña aki durante vakantie di 
verano el a traha duro hunto 
cu su compañenan di estu- 
dio na e proyecto tomonan di 
proceso penal y di ley penal. 


FHTMS 
Thaïta Schenker ta haci tur 
loke ta posibel pa sostene e 
facultad y pa motiva su com- 
pañenan di estudio pa haci 
esaki tambe. E ta un berdade- 
ro embahador pa FHTMS, y 
nos ta berdaderamente honra 
cu e ta forma parti di e fac- 
ultad. 


Su dedicacion ta bay mas leu 
cu e klas, contribuindo na e 
comunidad mas amplio door 
di su envolvimento cu casi 
tur evento di FHTMS y UA, 
unda el a hunga un rol ac- 
tivo den sostene y promove 
e facultad. Su compromiso 
ta refleha mas ainda den su 
servicio como presidente y 
vice-presidente di klas, unda 
e tabata un luchado pasiona 
pa e bon causa no solamente 
pa su cohort pero tambe pa e 
facultad den su totalidad. 


Su acercamento innovativo 


no a solamente mehora rep- 
utacion di e programa pero 
a inspira su compañenan di 
studio y tambe e facultad. 
Thaïtia su liderazgo ta carac- 
terisa pa su actitud positivo, 
pa manera habri y facil pa 
acerca, cariñoso, y e ta smile 
lihe. 


Su habilidad di balansa su re- 
sponsabilidadnan academico 
cu su responsabilidadnan ex- 
tra-curicular ta un testament 
di su etica di trabou fuerte 
y su habilidad di maneho 
di tempo. Mas ainda, su ha- 
bilidadnan inter-personal y 
capacidad di colabora efec- 
tivamente cu otro a hacie un 
figura respeta y di influencia 
dentro di e comunidad di 
FHTMS. 


Su contribucionnan no a pasa 
inadverti, el a haya recono- 
cimento tanto di e facultad 
como di e studiantenan pa 
su dedicacion continuo y im- 
pacto. Thaïtia ta un berdade- 
ro embahador pa FTHMS, 
encarnando e berdadero bal- 
ornan di e facultad poniendo 
un standard halto pa e futuro 
studiantenan sigui. 


FEF 
Ta un gran honor pa recon- 
oce y celebra un individuo 
remarcabel 
awe—Edward 
Sanchez, un studiante cu ta 
demostra liderazgo, dedica- 
cion, y resiliencia. Eduard ta 
awo den su di cuater aña cu 
nos, y durante su tempo cer- 
ca nos, el a demostra consis- 
tentemente kico ta nifica pa ta 
un berdaro lider di studiante. 
Como e representante di klas 
Edward tabata un abogado pa 
su compañenan. 


Loke ta resalta cerca Edward 
no ta solamente su compro- 
miso pero tambe su positiv- 
ismo. Hasta ora e ta enfrenta 
retonan personal, Edward no 
ta falta nunca su sonrisa con- 
tagioso y su maneranan res- 
petuoso. 


E ta transmiti cu no obstante 
obstaculonan den bida, hen- 
de mester pusha dilanti cu 
determinacion y gracia. 


SWD 
Jainy Maduro ta nos emba- 
hador di studiante di e pro- 
grama di Trabou Social y 
Desaroyo pa aña academico 
2023-2024. 


Jainy a demostra cu e por ta 
un voz pa e programa di y a 
yuda promove e programa 
di Trabou Social y Desaroyo 


den formanan unico durante 
e aña academico. Jainy tin un 
prominente prestacion aca- 
demico y comunicacion ex- 
celente, social y habilidadnan 
di liderasgo. 


Mas ainda, e ta un studi- 
ante simpatico y semper a 
participa na e eventonan di 
Universidad di Aruba, rep- 
resentando nos programa di 
Trabou Social y Desaroyo cu 
distincion. 


OIA 
Emylaine D. Tromp tabata 
increiblemente atento y dedi- 
ca na maneha e procesonan 
na oficina di OIA. 


El a duna asistencia valioso na 
e intercambio di studiante cu 
nan cursonan y papelnan di 
inmigracion, y a sostene e co- 
ordinador y e funcionario cu 
tareanan administrativo rela- 
ciona cu e studiantenan. Ape- 
sar cu e tabata basta reserva 
na inicio, gradualmente el a 
adapta na intercambia cu e 
studiantenan y staff, desaroy- 
ando su confiansa y capacidad 
social. 


Libreria 
Kenya S. Donato ta un forsa 
indispensabel den nos libreria 
y biblioteca. Semper dispues- 
to pa yuda y haya solucion, 
e libreria lo no a funciona 
manera e ta funciona sin e. E 
ta proactivo, e ta gusta yuda, 
e ta simpatico y e ta sobresali 
den su trabao. 


Kenya ta hopi mas cu simple- 
mente un asistente di studi- 
ante; e ta e forsa cu ta pusha 
nos proyecto di buki uza. Su 
experticio den e programa 
Excel y su capacidad pa traha 
eficientemente y efectiva- 
mente ta hacie di gran balor 
pa UA. Es mas, e ta semper 
dispuesto pa siña habilidad- 


nan nobo. 


Master program Governance 
& 
Leadership; 
Dahariana 
Everts 
Dahariana, un bui di inspira- 
cion, a laga un marca indis- 
cutibel riba Universidad di 
Aruba. For di su prome dian- 
an como studiante te awo den 
su rolnan actual como profe- 
sor y full-time empleado, el a 
demostra un dedicacion con- 
sistentemente excepcional y e 
pasion pa haci e diferencia. Su 
biahe no tabata sin reto, pero 
Dahariana a enfrenta nan cu 
un resiliencia determina y un 
bista positivo. 


E tabata e forsa tras di e ini- 
ciativanan pa alcance publico, 
inspirando su compañe- y 
coleganan cu su entusiasmo 
y dedicacion. Su legado lo 
sigui inspira futuro genera- 
cionnan. Nos ta celebra Da- 
hariana su logronan y nos ta 
dese exito continuo den tur 
su esfuersonan. 


E anochi aki nos tabata honra 
pa tin representantenan di 
nos apreciado Teamnan di 
Deporte y Delta Leo Club y 
CK1 Club di Servicio ta join 
us. E organisacionnan aki tin 
un papel vital den fomenta 
e bienestar di nos studian- 
tenan y percura pa oportuni- 
dad di desaroyo, di liderazgo 
y servicio na comunidad. 


E Studiantenan Embahador 
ta e cara di nos Universidad, 
representando nos balornan 
y promoviendo un imagen 
positivo. Nan ta sirbi di men- 
tor, guia, y ehempel pa nan 
compañenan, percurando pa 
un sentido di conexion y co- 
munidad. Nan trabou duro 
y dedicacion a contribui na 
e exito di nos universidad na 
un sin fin di manera. Pabien 
na tur Studiante Embahador 


hende 
A14 

Google ta enfrenta un huicio nobo anti-competencia 


(AP) - Un luna despues 
cu hues a declara Google 
su search engine como 
un monopolio ilegal, e gi- 
gante di tecnologia ta en- 
frenta un otro demanda 
anti-competencia cu ta 
menasa di kibra su com- 
pania, e biaha aki a causa 
di su tecnologia di promo- 
cion digital. 


Departamento di Husticia, 
uni pa e coalicion di estado y 
Google a haci cada un su de- 
claracion di apertura dialuna 
na un hues federal na Virgin- 
ia, ken lo dicidi si Google tin 
e monopolio riba tecnologia 
di promosion online. 


E reguladornan ta argumen- 
ta cu Google a crea, adkiri y 
mantene monopolio riba e 
tecnologia cu ta match e pub- 
licista cu e promotor. Domi- 
nancia riba e software riba 
ambos e banda cu ta cum- 
pra y bende di e transaccion 
ta permiti Google ricibi te 


hasta 36 cent di e dollar ora 
cu e logra haci benta entre e 
publicista y e promotor, e go- 
bierno ta acusa. 


Nan ta acusa cu Google tam- 
be ta controla e mercado di 
aviso, cual ta conecta e banda 
di compra y benta cu otro. 


“Un monopolio ta suficiente. 
Pero un trifcta di monopolio 
ta loke nos ta mirando aki,” 
Abogado di Departamento di 
Husticia Julia Tarver Wood a 
bisa durante su declaracion di 
apertura. 


Google ta bisa cu e gobierno 
su caso ta basa riba internet di 
temponan aya, ora cu com- 
puter desktop tabata reina y 
usuarionan di internet tabata 
cautelosamente type World 
Wide Web adres den e hoki di 
URL. E promotornan awo ta 
hopi mas probabel di acerca 
companianan di rednan so- 
cial manera TikTok of servi- 
cionan di streaming manera 
Peacock. 
Den su declaracion di apertu- 


ra, abogado di Google Karen 
Dunn a compara e gobierno 
su caso na un “capsula di 
tempo cu un Blackberry, un 
iPod y un videocard di Block- 
buster.” 


Dunn a bisa cu precedente 
di Corte Supremo ta adverti 
huesnan tocante “e riesgo se- 
rio di eror of consecuencian- 
an cu no tabata e intencion” 
ora di trata cu tecnologia cu 
ta evoluciona rapidamente 
y considera si e ley di anti- 
competencia ta rekeri inter- 
vencion. Tambe el a adverti 
cu cualkier accion tuma con- 
tra Google no lo beneficia e 
companianan chikito sino 
simplemente permiti otro 
gigantenan den tecnologia 


manera Amazon, Microsoft y 
TikTok yena e buraco. 


Segun Google su rapport 
anual, ganashi a disminui 
den añanan recien pa Google 
Networks, e division di e gi- 
gante cu ta inclui servicionan 
manera AdSense y Google Ad 
Manager cu ta na e curason di 
e caso, for di 31.7 biyon den 
2021 te cu 31.3 biyon den 
2023. 


E caso awo lo ta den man di 
Hues di Districto Mericano 
Leonie Brinkema, ken ta 
miho conoci pa su huicionan 
di perfil halto incluyendo 
esun di acusado pa incidente 
di 11 di september Zacar- 
ias Moussaoui. Brinkema, 
sinembargo, tambe tin ex- 
periencia cu huicionan civil 
altamente tecnico, trahando 
den un cas di corte cu ta mira 
un gran cantidad di caso di 
violacion di derecho. 


E caso na Virginia ta bini net 
despues di un derota grandi 
pa Google a causa di su search 
engine. Un hues na District 
of Columbia a declara e 
search engine un monopo- 
lio, manteni parcialmente a 
causa di biyones di dollar cu 
Google ta paga cada aña na 
companianan manera Apple 
pa haci Google e search en- 
gine automatico presenta na e 
clientenan ora cu nan cumpra 
iPhone y otro dispositivo. 


Perdidanan causa pa estafa di criptomonea a aumenta cu 45% den 2023 


(Reuters) - Perdida causa 
pa fraude relaciona cu 
criptomoneda y estafa a 
aumenta cu 45% den 2023 
compara cu 2022, yegando 
un total di mas di 5.6 biyon 
dollar, cu estafadornan 
cada biaha probechando 
mas di e velocidad y ire- 
versibilidad di transac- 
cionnan di bienes digital, 
FBI Mericano a informa 
dialuna. 


Criptomoneda ta manera bit- 
coin y ether a bira mas popu- 
lar mirando cu su prijs a au- 
menta na nivelnan halto cu 
no a mira antes y el a drenta 
mercado Mericano e aña aki. 


E crecemento aki, sinem- 
bargo, tambe a aumenta e uso 
di criptomoneda pa actornan 
criminal, FBI su Internet 
Crime Complaint Center a 
bisa den un rapport nobo. 


Mientras cu transaccionnan 


cu criptomoneda ta keda 
graba riba blockchain pub- 
licamente disponibel, cual 
ta 
permiti 
autoridadnan 


facilmente rastrea e fondo, 
hopi biaha e placa ta trans- 
feri rapidamente pa exterior, 
unda e oficialnan Mericano 


ta encontra problema manera 
leynan di labamento di placa 
cu no ta mesun estricto den 
cierto hurisdiccion, FBI a co- 


menta. 


En particular, e perdidanan 
di estafanan di inversion cu 
un nexus na criptomoneda ta 
responsabel pa 71% di tur e 
perdidanan relaciona cu crip- 
tomoneda pa aña pasa, e rap- 
port a bisa. Estafanan na cen- 
tronan di yamada y imitacion 
di gobierno ta responsabel pa 
otro 10% di e perdidanan. 


FBI a ricibi e cantidad mas 
halto di keho referenciando 
criptomoneda di persona cu 
mas di 60 aña di edad, cu per- 
dida di e grupo aki yegando 
na mas di 1.6 biyon dollar. 


“Mirando cu criptomoneda 
ta elimina e necesidad pa 
un intermediario financiero 
valida y facilita e transaccion, 
e criminalnan por explota e 
caracteristicanan aki pa sos- 
tene actividad ilicito manera 
robo, fraude y labamento di 
placa,” FBI a bisa. 


riba caya 
a16 

Ambulans a bai na Warda 
di Santa Cruz pa busca 
detenido cu tabata envolvi 
den accidente 


Diasabra madruga a pidi presencia di ambulans na 
Warda di Polis na Santa Cruz. Mesora a dirigi e ambu- 
lans pa eynan. 


Na yegada di e ambulans nan a atende e detenido di e ac- 
cidente na Hubadastraat cu tabata herida. Ambulans a trans- 
porta e detenido/victima pa hospital. 


Famia a yama polis y ta dal porta cera; ora 
pa detene familiar nan no a laga polis bay 
cune 


Diasabra madruga a dren- 
ta informe di un prob- 
lema na un adres na Nieu- 
wstraat, mesora a dirigi 
un patruya na e sitio. Na 
yegada di e patruya a e 


habitantenan a core cera 
porta y paga lus. 


Ora cu polis mester a detene 
un familiar esakinan a pro- 
testa y no tabata kier pa nan 


a bay cun’e. Polis a hala nan 
atencion y a avisa nan pa no 
yama polis pornada! 


Polis a detene persona na un accidente cu hopi daño material 


Diasabra madruga a dren- 
ta informe di un accidente 
na Hubadastraat. Mesora 
a dirigi un patruya na e si- 
tio. 


Na yegada di e patruya a bin 
compronde cu un Yaris color 
blauw lo a perde control y 
dal kibra un borchi di trafico 
y dal den un muraya di cas. 


E impacto tabata fuerte y a 
causa hopi daño material. 
Durante controlamento di e 
accidente aki polis a bin con- 
stata cu e papelnan di e auto 


no ta cuadra. Y e chauffeur lo 
tabata bai influencia. Polis a 
detene e chauffeur y a trans- 
porte pa Warda di Polis. 


A pidi presencia di Takelwa- 
gen pa asina hala e auto for di 
caminda. 


Polis a duna chauffeur burachi coriendo zig zag riba caminda un lift pa 
su cas 


Diasabra madruga a dren- 
ta informe di cu riba e ca- 
minda di Pos Chikito bay- 
endo pa Sabana Basora lo 
tin un pick-up coriendo 


zig zag masha malo treci- 
endo trafico na peliger. 


Un rato despues a logra topa 
cu e auto y a bay atende cu 


e chauffeur. Polis a nota cu 
e chauffeur ta burachi y a a 
dun’e un lift pa su cas. 

Polis a tene control den 
area di hotel despues di 
varios caso di ladronicia 


Diasabra madruga polis a tene un control preventivo 
den Palm Beach. 


Esaki en conexion cu varios caso di ladronicia for di auto den 
e area aki. Polis a controla rond pero no a encontra nada. Y no 
a topa cu nada sospechoso. 


Polis a detene personanan cu a bringa den Mamoticastraat 


Diabierna anochi a drenta 
informe di un problema 
den 
Mamoticastraat. 
Mesora a dirigi varios 
patruya na e sitio. 


Na yegada di e patruya nan 
a intermedia y a detene e 
personanan cu lo a bringa. 
Polis a tuma datos di e 
susedido aki y a transporta 
e detenidonan pa Warda di 
Polis. 


Destruccion na un bentana di auto na Mamoticastraat 


Diabierna anochi a dren- 
ta informe di un caso di 
destruccion na Mamoti- 
castraat. Mesora a di- 
rigi un patruya na e sitio. 


Na yegada di e patruya a 
bin compronde cu descono- 
cidonan lo a kibra e bentana 
banda drechi di patras di 
un auto. Polis a tuma da- 
tos di e incidente aki y tin 
e caso bao investigacion. 


Auto a slip, perde control, dal un borchi y bay pega den un mata 


Diasabra madruga a dren- 
ta informe di un accidente 
riba Sasakiweg. Mesora a 
dirigi un patruya na e si- 
tio. 


Na yegada di e patruya a bin 
compronde cu door di yo- 
bida un auto lo a slip, perde 
control, dal un borchi y bay 
pega den un mata. 


Afortunadamente 
ningun 
persona a resulta herida. Po- 
lis a tuma datos di e accidente 
aki. 


A18 ribA cAyA 

2 Auto mester a bay riba takelwagen despues di accidente na crusada 
Prof Lorentzstraat cu Driemasterstraat 


Diabierna mainta a dren- 
ta informe di un acciden- 
te basta fuerte na e crusa- 
da Prof. Lorentzstraat cu 
Driemasterstraaat, meso- 
ra a dirigi un patruya na 
e sitio. 


Na yegada di e patruya a bin 
compronde cu aki ta trata di 
un accidente entre un Nis- 
san Cube y un Nissan Kicks 
unda aunke despues di e 
fuerte impacto ambos auto 
mester a bay riba takelwagen 
afortunadamente 
ningun 
hende a resulta herida. 


Bon ehempel; un grupo di personanan a demostra na Eagle Beach unda 
nan a organisa nan mes pa haci e area di Eagle Beach limpi 


Diabierna 
mainta 
turistanan 
huesped 
y 
empleadonan 
di 
Amsterdam 
Manor 
a 
organisa nan mes manera 
mensualmente nan tabata 
haci y a pasa piki tur sushi 
rond di Eagle Beach. 


Cumpliendo asina manera 
nan compromiso di stima 
Aruba 
di 
berdad. 
Un 
applauso pa e heroenan aki. 


Dak a bin abao na un cas na Turibana 


Diabierna anochi a dren- 
ta informe di cu dak di 
un cas a cay den otro na 
Turibana, mesora a dirigi 
tanto polis como bomb- 
ero na e sitio. 


Na yegada di e patruya a bin 
compronde cu un parti di e 
dak di un cas a cay den or- 
anan di merdia y den anochi 
un otro parti di e cas a cay 
atrobe y ta teme pa ful e cas 
cay den otro. Un habitante a 
bira malo y a pidi pa ambu- 
lans tambe presenta. Nos lo 
sigui informa 


Ladron a horta basta placa for di cartera di un turista na Saliña Cerca 


Diabierna mainta a dren- 
ta informe di un caso di 
ladronicia na un adres na 
Saliña Cerca, mesora a di- 
rigi un patruya na e sitio. 


Na yegada di e patruya nan a 
bin compronde cu un ladron 
a pasa man pa basta placa for 
di e cartera di e turista. Polis 
a tuma e keho y a pasa esaki 
pa recherche. 


Anuncio di MoRTo A19 

Resultado Sorteo 
September 09 


Cadena Alexander Lottery ta presenta resultado di weganan di suerte 


merdia 



Letter 


0 
0 
0 


0 


0 
00 


0 


0 
0 
0 
0 
0 



8 


1956 


www.lottoaruba.com 


Resultado : Sorteo 09 Sep 2024 Merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


8639 
350.000,- 


x Jackpot 
x Match 4+ 


Proximo Jackpot 


FP 


508 


x Jackpot 


Sorteo # 4383 
Sorteo # 


Sorteo # 2439 


6539 


9222 


Sorteo # 4383 


x Jackpot 


x Match 4 
x Afl. 12,00 


FP 


8784 


Sorteo # 4383 


Sorteo # 1257 


x Afl. 500,00 


x Afl.15,00 
x Afl 50.00 


Libra 


Mega Ball 


Proximo Jackpot 


250.000,- 


x match 4 


Sorteo # 


Sorteo # 


x Afl 8,00 


x Match 4 
2804 


X2 


Proximo Jackpot 


78.000,- 


Sorteo # 


Afl. 350.000,- 




Letter 


0 
0 
0 


0 


0 
50 


187 


0 
0 
0 
0 
0 



8 


6701 


FP 


Proximo Jackpot 


83.000,- 


Sorteo # 6589 


Sorteo # 


x Afl 8,00 


x Match 4 


Mega Ball 


Proximo Jackpot 


250.000,- 


x match 4 


Sorteo # 


8732 


Sorteo # 6145 


Sorteo # 1075 


x Afl. 500,00 


x Afl.15,00 
x Afl 50.00 


Capricornio 


X2 


534 


x Jackpot 


Sorteo # 8342 
Sorteo # 


Sorteo # 2091 


7151 


4800 


Sorteo # 7386 


x Jackpot 


x Match 4 
x Afl. 12,00 


X2 


www.lottoaruba.com 


Resultado : Sorteo 09 Sep 2024 Anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


3632 
350.000,- 


x Jackpot 
x Match 4+ 


Proximo Jackpot 


02-04-08-16-24 


8748 


Afl. 350.000,- 


anochi 


diario 
Korsou 
super4 
flamingo 


8361 
3568 
0309 
4092 
4526 
5584 
super5 
6383 
6114 
9579 
- 
9716 


Bira un Heroe den comunidad: sea un Boluntario cu Heart-Centered 
Leadership Foundation! 


Heart-Centered Leader- 
ship Foundation (HCLF) 
ta invita adultonan na 
Aruba pa crea un impacto 
door di ta un boluntario 
cu e fundacion. 


Adulto riba 18 aña por yuda 
empodera y inspira hoben- 
nan na Aruba den diferente 
manera. 


Boluntarionan di HCLF ta 
esencial pa logra e proposito 
di e fundacion pa crea lider- 
nan resiliente den comuni- 
dad. 


Cu hermentnan, tayernan y 
sosten, boluntarionan lo sinti 
sigura den nan habilidadnan 
pa conecta y haci un impacto 
positivo cu hobennan. 


Ta un boluntario no ta sola- 
mente pa crecemento per- 
sonal y profesional, pero lo 


yuda reinforsa e habilidadnan 
necesario den e mundo ac- 
tual. 


Boluntarionan di HCLF lo 
forma parti di un comuni- 
dad yena cu apoyo y hunto lo 
sigui crea impacto den bida 
di hobennan. 


Crea un impacto como un 
boluntario por sosode den 
diferente manera. Un rol 
mas directo ta como lider 
di grupo durante nos activi- 
dadnan, unda e boluntario lo 
guia conbersacionnan cu ho- 
bennan. 


Personanan interesa di duna 
sosten na un manera menos 
directo HCLF ta ofrece rol 
tras di cortina. 


E rol lo por ta den forma di 
prepara materialnan, ofrece 
sosten na e persona cu ta 
duna e actividad , saca potret 
durante actividadnan y yuda 
den e proceso di preparacion 
prome cu e actividad of or- 
dena e sala despues di nos ac- 
tividadnan. 


E trabao di boluntarionan 
di HCLF por wordo refleha 
den e comentario cu hoben- 
nan ta duna. 


Un hoben ta comparti cu: “ 
Nan ta scucha bo realmente”. 
Un otro hoben ta enfatisa cu 
e boluntario ta yuda crea un 
espacio sin huicio: “Nan ta 


compronde sin huicio y por 
a relata cumi”. 


E testimonionan aki ta dem- 
ostra HCLF su compromiso 
pa empodera e hubentud di 
Aruba. Na HCLF un bolun- 
tario ta un ehempel y simbo- 
lo di speransa pa e hobennan. 


Ronan, un boluntario, ta re- 
marka: 
“HCLF ta ofrece un ambi- 
ente habri unda bo por ta bo 
mes. Hunto, nos ta impacta 
e comunidad. Mi ta siña di 
hobennan y nan diferente 
perspectivanan. Mi ta sinti 
un obligacion pa yuda hoben 
paso nan ta e futuro.” Ronan 
lo describi su experiencia 
den e siguiente palabranan: 
“satisfecho, placentero y ed- 
ucativo”. HCLF ta haña su 
dedicacion cu na e trabao di e 
fundacion y na hobennan di 
Aruba un inspiracion. 


Un otro boluntario a com- 
parti cu HCLF a contribui pa 
e bira un miho version di su 
mes, un version mas fuerte, 
sigur y resiliente. 


Un otro boluntario cu a for- 
ma parti di HCLF como un 
hoben y awo como boluntar- 
io adulto a refleha cu HCLF 
ta dun’e motivacion pa lucha 
ta un miho version di su mes. 


Door di su experiencia como 
boluntario e a siña di e im- 
portancia di 
conexion y comunidad na 
Aruba. 


Boluntarionan tin e poder pa 
haci un impacto den bida di e 
hubentud di Aruba. 


Esaki ta e oportunidad pa bira 
un heroe den comunidad y 
contribui na e desaroyo di e 
siguiente generacion. Conec- 
ta, inspira y haci un diferen- 
cia cu Heart-Centered Lead- 
ership Foundation. Tuma 
contacto cu HCLF via What- 
sApp at 5841211 of email na 
hclfaruba@gmail.com 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Eagle 
Tel. 587 9011 


San Nicolas: 
Aloe 
Tel. 584 4606 


The Paddock 
ta busca 
“Dishwasher” 
por yama na 


tel.592 1243 / 583 2334 
________________________________218331 


Sandra’s Bistro & Lounge 
ta busca 
“Cook & Cook Helper” 


por yama na 
tel.593 1967 
________________________________218333 


Mihor Indian Astrologo 
conoce di bo pasado, presente 
y futuro door di lesamento di bo 
man y bo cara 
Tel. 747 0808 
________________________________218336 


Polonia ta duna danki na cachonan militar 
pa nan servicio pa medio di duna nan 
rango militar 


(AP) - E cachonan a ricibi 
nan rango den medio di 
un sitio militar den un 
pueblo na Warsaw unda 
tin 
un 
historia 
largo 
militar. E grupo a consisti 
di German Shepherd, un 
shepherd Hulndes y dos 
Belgian Malinois. 


E cachonan, Einar, Eliot, 
Enzo y Emi, a ricibi nan 
rango diabierna como parti di 
un programa di danki Polaco 
nobo cu e meta di honra e 
servicio di cachonan usa pa 
detecta explosivo, un trabao 
cu ta balora pa su rol den 
proteha bida di ser humano. 


Gen. Wieslaw Kukula, hefe 
di General Staff of Polish 
Army a dicidi aña pasa cu e 
cachonan cu ta sirbi den e 
ehercito Polaco lo cualifica 
pa 6 rango militar cu ta bay 
di ‘private’ na caminda pa 
‘corporal’ te yega ‘sergeant’. 


E cambio a ricibi bon bini di 
nan partner humano. 
“E rango tin e meta id honra e 
trabao duro cu e cachonan ta 
haci,” Lance Corporal Daniel 
Kesicki, ken recientemente 
a 
completa 
e 
curso 
di 
training di 5 luna cu Eliot, 
e Belgian Malinois di 2 aña, 


a comenta. “Pa mi, e ta un 
reconocimento simbolico cu 
e cacho ta sirbiendo e pais.” 


E cachonan cu a ser honra 
diabierna ta pertenece na 
2nd 
Mazovian 
Engineer 
Regiment, cual den aña 
2007 a bira e prome unidad 
di Polonia su forsa arma cu 
a introduci cacho, segun 
vocero Capt. Dominik Plaza. 
El a bisa cu ningun a fayece 
den accion. 


Durante e ceremonia, e 
cachonan su partner a ser 
otorga un pa un e badge cu 
nan cacho su rango, cual nan 
a pega na e cacho su harness. 
E ceremonianan a tuma 


luga durante otro eventonan 
militar, y esaki a sosode 
durante e conmemoracion 
di e regimen su di 80 
aniversario. E cachonan a ser 
duna nan rango pa motibo 
cu nan a completa e training 
basico y a cumpli mas di 1 
aña den servicio. 


Pronostico di tempo 


Tempo: 
Awe tardi y awe nochi: 
parcialmente 
nubia 
y 
generalmente seco 
Den marduga y mañan: 
temporalmente hopi nubia 
cu un awasero 


Temperatura 
maximo 
34 
grado Celsius 
Temperatura 
minimo 
28 
grado Celsius 
Indice di calor (heat index) 
den y rond di oranan di 
merdia: 35 pa 42 grado 
Celsius 
Uv index: 12 


Bahada di solo: 6:47pm 
Subida di solo: 6:29am 


Biento: 
Modera for di direccion 
generalmente oost; forsa 3 
te 4 (12 te 30 km/ora, 7 te 16 
nudo). 
Durante di dia basta fuerte 
te posiblemente fuerte den 
rafaga; forsa 5 te 6 (31 te 
50km/ora, 17 te 27 nudo) 


Situacion general di tempo: 
Na e momentonan aki no tin 


disturbionan di importancia 
pa weer local. Humedad 
por bira net suficiente den 
oranan di marduga y mainta 
pa produci un awasero local. 


Condicionnan maritimo/ 
estado di lama: 
Na partinan protege di costa: 
keto, rond di 1 pia. 
Na partinan zuid: trankil, 
rond di 2 pia. 
Na 
partinan 
oost 
te 
noordwest 
di 
costa: 
generalmente 
modera 
cu 
olanan alrededor di 3 pa 4 
pia, localmente e por yega 5 
te 6 pia. 

Ki alegria, ora cu nan a bisa mi “Ban cas di Señor!” 
Y ata mi aki Señor, para na Bo porta! 
Danki Señor, pa cambia mi lamento den baile! 


A regresa serca su Creador nos tata, abuelo, ruman y omo: 


Joseph Antoine 
Curiel (Jossy) 
*26-06-1943 †07-09- 
2024 


Na nomber di su: 


Mayornan: 
†Nelson y †Olimpia Curiel Laclé 


Yiunan: 
Jocelyn y famia 
Brandon y famia 


Mama di su yiunan: 
†Cheryl Duzant 


Nietonan: 
Maya, Allegra, Benjamin 


Rumannan: 
†André y Cristina Curiel-Araneda 
Julienne Curiel 
Louis y Maria Curiel-Wernet 
Mariette Curiel 
François y Martha Curiel-Neilan 
Sobrinonan: 
Lilian, Vivian, Marilyn, André P 
Nathy, Tito 
Jasmine, Julienne, André F y nan respectivo famia 


Primonan: 
Curiel, Croes, Wever, Laclé, Koolman y nan respectivo famia 


Acto di despedida lo tuma lugar na Royal Funeral Home 
diaranson 11 di September 2024 di 9or am pa 11or am. 
Cremashon lo tuma lugar den seno familiar. 


Lo E seka tur lágrima for di nan wowo, I morto lo no eksisti 
mas: lo no tin nada di rou, nada di yoramento, nada di dolo 
mas, pasobra tur kos di antes a pasa bai. 
Rev. 21:4 
Ta anuncia fayecimento di: 


Edith Damus 
*07-10-1943 -†31-08-2024 


Acto di entiero lo wordo anuncia despues 


“Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi” 
Salmo 33 


Nos ta anuncia fayecimento di: 


Addison Croes 
Cariñosamente 
yama: Eddy/ Opa 
Son 
*04-09-1952 - †05- 
09-2024 


Mayornan: 
†Isaias (Charlie) y †Juanita Croes- 
Thiel 


Na nomber di su: 
Casa: 
Rosalda Croes 


Yiunan: 
†Garvin Croes 
Brian Croes 


Su preti wowo: 
Elle Marie Ho-Kang-You 
Mascota stima: 
Fluffy 


Rumannan: 
†Cristina y Carlito Dirksz-Croes y 
famia 
†Yonka y Thomas Trimon-Croes y famia 
†Antonio (Bubu) Croes y Clara Croes-Wester y famia 
†Sarita (Rita) Croes y famia 
†Martin (ShonTin) y Lima Croes-Yarzagaray y famia 
†Mache Croes 
Sira Croes y famia 


Swa y cuñanan: 
†Gilda y †Coco Werleman-Lopez y famia 
†Lindo y †Yvonne Lopez-van der Pas y famia 
†Diana y †Enrique Croes-Lopez y famia 
†Maikel y Ika Lopez-Werleman y famia 
Magda Lopez 
Lia Lopez y famia 
Maximina y Nilo Wernet-Martes y famia 
Arcangel y Greta Martes-Fuentes y famia 


Sobrinonan: 
†Ruben Dirks, 
John y Denise Dirks-Baiz y famia, 
Nel Dirks, 
Mariela y Papito Simon-Dirks y famia, 
Astrid y Shon Le Petrochi y famia, 
Roly y Marion Croes-Croeze y famia, 
Anthony y Lindelle Croes-Werleman y famia, 
Shareen Croes y Jurgen van Ootmarsum, 
Michel y Jaap Croes-Jongeneel, 
Nathaly y Cesar Perez-Croes, 
Sidney y Louella Croes-Ras y famia, 
Anett Maduro y famia, 
†Jaime Maduro, 
Delio (Essy) Lacle y famia, 
Anthony Lacle y famia, 
Joselito y Magaly Lacle y famia 


Julie y Humphry Ras-Croes y famia, 
Anthony y Ginny Croes y famia, 
Jeremy y Rina Croes-Werleman, 
Minouche y Lewis van Romondt-Lopez y famia, 
Natascha y Don de Veer y famia, 
Roswitha Lopez y famia, 
Roy Croes y famia, 
Suzette y Otty Ras-Croes y famia, 
†Nathalie Croes y famia, 
Kenrick y Jamila Lopez y famia, 
Michel y Cathy Lopez-Arends y famia, 
Ikel Lopez y famia, 
Marcel Lopez y famia, 
Eldwin Coutinho y famia, 
Gino Coutinho y famia, 
Johnny y Anaise Wernet y famia, 
Giovanny Martes y famia, 
Angere Martes y famia 


Unico iha: 
Bryan Simon 


Mama di su preti wowo: Marielle Ho-Kang-You 


Sra cu a cuida y stima papi: Isabella (Mama Isa) Caraballo 


Tur su amigonan fiel di cas, amigonan/ fans di SV Estrella y ex 
coleganan di Douaney su bon bisiñanan: Ricky y Ailene Tromp- 
Croes, como tambe demas bon bisiñanan rond 


Demas famia: Croes, Lopez, Thiel, Ho-Kang-You, Dirksz, Trimon, 
Wester, Yarzagaray, Werleman, van der Pas, Wernet, Martes, Fuentes, 
Simon, Baiz, Petrochi, Croeze, Perez, Jongeneel, Ras, Maduro, Lacle, 
Briezen, de Mey, Rozenberg, Kock, Boekhoudt, Leo 


Nos disculpa si den nos tristeza nos por a lubida un of otro nomber 
di famia of amistad. 


Ta invita pa e acto di despedida cu lo tuma lugar diamars 10 di 
september 2024 na misa Inmaculada Concepcion na Sta. Cruz di 1:00 
pa 4:00 pm, sigi pa e acto di cremacion den seno di famia. 


Señor ta mi Wardador, 
Mi n’tin falta di nada 
Den cunucu di yerba berde 
E ta poni mi sosega 
E ta hiba mi na awa trankil 
pa mi bolbe haña forsa. 
Salmo: 23 
Cu inmenso dolor na nos curason pero conforme cu Dios 
su boluntad, 
nos ta participa fayecimento di nos ser stima: 


Ena Bardouille 
Cariñosamente yama y conosi como Zuster 
Bardouille 
*01-02-1945 ~ †03-09-2024 


Na nomber di su yiu muher: 
Jo-Anne Bardouille y yui 
Su nieto: 
Jayden Meulens 
Su rumannan: 
†Sra. Vda. Theresa Grijt-Bardouille 
†Mona Bardouille y yiunan 
Bernard Bardouille y Cecilia Cardoze y yuinan 
Victor Bardouille y Jacky Wever y yiunan 
Lydia Bardouille y Edsel Grijt y yiunan na Hulanda 
Imelda Bardouille y yiu 
Junior Bardouille na Venezuela 
Subrino- y Subrinanan: 
Cedric Haze y Donna y yiu na Merca 
Andy Bardouille y Sharmila y yiunan na Hulanda 
Anthony Bardouille y Rim y yiu na Hulanda 
Jessica Tweeboom-Haze y Aldren y yiunan na Hulanda 
Beverly Bardouille y yiunan 
Jennifer Grijt y Robin y yiunan na Hulanda 
Evelyne Grijt y Roberto y yiunan na Hulanda 
Cindy Bardouille na Hulanda 
Geraldine Bardouille y Hubert 
Allyshanee Bardouille na Hulanda 
Brandel Bardouille y Xena na Hulanda 


Primo y Primanan: 
†Felix Bardouille y famia 
Franklin Bardouille y famia 
†Errol Bardouille y famia 
Lucy Sharp y famia 
Amigonan di cas: 
Elsy Toppenberg-de Haak 
Brenda van Putten 
Grupo di oracion: Cu Cristo na Cabez nada no por bai Robez 
Ex coleganan di Dr. Horacio Oduber Hospital, Kram 
Afdeling 
Miembronan di Club Kibrahacha 
Y demas famianan: 
Bardouille, Williams, Meulens, Haze, Tweeboom, Grijt, 
Sharp, Wever, Cardoze, Hengeveld, Toppenberg, de 
Haak, van Putten, Mardenborough, Hughes y bisiña nan 
serca Tromp, Raghunath, Flanders, Ras y demas famia na 
Dominica, Hulanda, Merca, Curaçao, Canada y Inglaterra. 


Ta invita tur amigo(a)nan, bisiña y conocirnan pa asisti na e 
acto di entiero cual lo tuma lugar diamars 10 di september 
2024 pa 4or di atardi saliendo for di Misa San Francisco, 
Oranjestad pa Santana centraal na Sabana Basora. For di 
1or di merdia nos querida defunto lo ta reposa na Misa San 
Francisco, Oranjestad. 


Nos ta lamenta cu despues di entiero nos no ta ricibi bishita 
di condolencia na cas. 
Nos ta pidi nos disculpa si den nos tristesa nos por a lubida di 
menciona algun persona. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 

“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 
Cu dolor na nos curason, nos ta participa fayecimento di 
nos ser stima: 


Sra. Florentina M. Dirksz 
Cariñosamente yama “Ruby of Bibi” 
*15-12-1941 - †08-09-2024 


Acto di entiero lo wordo anuncia despues 


Mi alma ta yen di alegria, mi a biba un bida bunita 
y awor mi ta drumi trankil. 


Cu inmenso tristesa pero agradecido pa tur 
locual el’a significa den nos bida, nos ta 
anuncia fayecimento di nos ser stima: 


Sra. Ida Lumenier – de Mey 
Viuda di Joaquin Lumenier 
*10 augustus 1928 - † 6 september 2024 


Na nomber di su yiunan: 
Elsa Pieters – Lumenier (Viuda di Donald Pieters) 
Selvia Ellis – Lumenier (Viuda di Johnny Ellis) 
Leticia Lumenier & Efrain Maduro 
Albert & Emy Lumenier – Richardson 


Nieto(a) nan: 
Marlon & Randy Pieters – Guardiola 
Marline & Endrique Gumbs – Pieters 
Jo-anne & Luis Arango- Ellis 
Marilyn Ellis 
Nathaly & Curt Harms – Ellis 
Guiomar & Lilly Maduro -Dirksz 
Naigel & Bianca Maduro – van Vliet 
Elbert Lumenier & Daynara Orman 
Kenrick Lumenier & Thaina Maduro 
Sarah & Denison Gutierrez Reyes – Lumenier 


Bisa nieto(a) nan: 
Kenneth, Shurguen, Jaythan, Jaydrique, Serilyn, Ethan, 
Sienna, Curty, 
Ariana, Adarah, Gillany, Lynnoush, Rilana, Xavi, Dayssen, 
Kayleigh, 
Adelynn, Isabella, Noah, Damian. 
Subrino(a) nan: 
Glenda Jansen – Kelly & famia 
Swinda Croes – Kelly & famia 
Yolanda Van de Ven – Kelly & famia 
Stanley Kelly & famia 
Primo & prima nan & ihanan. 


Un danki special pa e cariño, cuido & atencion: 
Gloria Croes, Adelina Kelly, Mario Kelly, Rafael Kelly 
STA Stichting Thuiszorg Aruba, Dr Singh 
Kerki Protestant Piedra Plat 
Staff & personal di Aurora Funeral Home 


Demas famia: 
De Mey, Lumenier, Pieters, Ellis, Maduro, Dirksz, 
Richardson, Loefstop, Kelly, 
Croes, Franken, Thiel, Kock, Jansen, Solognier, Guardiola, 
Gumbs, Arango, Harms, van Vliet, Havertong, Gutierrez, 
Orman y demas famia na Aruba, Curaçao, Hulanda & 
Spaña. 


Despensa nos si den nos tristesa nos por a lubida di 
menciona un of otro famia of amistad di nos difunto stima. 


Ta aprecia enbes di flor of krans un donacion na Kerki 
Protestant, Piedra Plat lo ta altamente aprecia. (Lo tin un 
box disponibel) 


Ta invita pa e despedida & entiero cu lo tuma lugar: 
Diabierna 13 September 2024 na Kerki Protestant Piedra 
Plat di 
9 am – 11 am, sigi pa Santana Protestant na Piedra Plat. 


Nos ta lamenta cu prome of despues di entiero no ta ricibi 
bishita di condolencia na cas. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu dolor na nos curason, nos ta participa fayecimento di 
nos ser stima: 


Sra. Istela Tiel-Bislip 
Cariñosamente yama “Chichi” 
*03-06-1941 - †09-09-2024 


Acto di entiero lo wordo anuncia 
despues 


“Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi” 
Salmo 33 


Cu dolor na nos curason, nos ta participa fayecimento di nos 
ruman y omo stima: 


Sr. Vdo. Pedro 
M. Giel 
Mihor conoci 
como “Vidal” 
*06-01-1942 - 
†05-09-2024 


Na nomber di su: 
Esposa: †Mathilde Giel-Vieira de Freitas 


Rumannan: 
Ida y †Ruby Dijkhoff 
Ina y †Henk Kolkman 
Andres y Mena Giel Kelly 
Juancito y Marianita Giel Tromp 
Aura y Jovito Tromp Giel 
Freddy y Mercedes Giel 
Rosa Giel 


Iha(nan): 
Lelisia Tromp 


Subrina y subrino(nan): 
Helen y Stanley Chan, Tico, Rene y Zulaika Dijkhoff, Gino 
Dijkhoff 
Jolanda, Ivonne y Lia Kolkman y yiunan 
Sharine, Jelitza, Jelishka Giel 
Moraima y Greg Brown, Angelo Giel 
Junior, Giovanni Perez 
Frederick, Magaly, Susaine Giel 
Layen y Ada Willems y yiu 
Melany Perez 


Bon bisinja: Miljenka Franken y Chelo 


Tur su amistadnan, conocirnan, y companjera(o)nan di S.T. 
Thuiszorg Jaburibari. 
Demas famia(nan): Giel, Vieira de Freitas, Heide, Tromp, 
Dijkhoff, Kolkman, Kelly, Perez, Oehlers, Maduro, Brown, 
Boekhoudt. 


Ta invita pa acto di despedida cual lo tuma lugar na Aurora 
Funeral Home diaranson 11 di september 2024, di 9’or pa 
11’or. Cremacion lo tuma lugar despues den seno familiar. 


Nos disculpa si den nos tristeza nos por a lubida algun 
nomber. 
Nos ta lamenta cu despues di entiero nos no lo ricibi bishita 
di condolencia na cas. 


Raymond 
Ponticorvo 
*23-08-1967 - 
†08-09-2024 


Acto di entiero 
lo wordo anuncia 
despues. 

Belgica su oficial top di migracion ta critica Hungria 
pa menasa di manda bus cu migrantenan Bruselas 


(AP) - Belgica su oficial di mi- 
gracion top a critica Hungria 
riba dialuna a causa di menasa 
cu manda un convoy di bus na 
Bruselas como retaliacion con- 
tra politica di Union Europeo 
y a sugeri cu nan lo ser para na 
frontera. 


Hungria su gobierno anti-mi- 
grcion a señala diabierna cu e ta 
serio tocante un plan di provee e 
solicitantenan di asilo un biahe 
gratis pa Bruselas, un medida cu 
tin intencion di pone presion riba 
Comision Europeo pa retira un 
boet pisa contra e pais pa su politi- 
canan di asilo sumamente estricto. 


Den juni, e Corte Europeo di Hus- 
ticia a duna ordo na Hungria pa 
paga un boet di 200 miyon euro 
pa persistencia den kibra e bloke 
su reglanan di asilo, y 1 miyon 
euro adicional pa cada dia te ora 
cu e cumpli cu e leynan di Union 
Europeo. 


E comision, e UE su brasa ehecu- 
tivo mas poderoso, tin su base di 
operacion den e capital Belgico. 


Nicole de Moor, Belgica su minis- 
ter di migracion a bisa cu Hungria 


su menasa ta “kita balor di coop- 
eracion y solidaridad dentro di e 
Union. Paisnan Belgico ta sigui 
boga pa un politica hunto, coor- 
dina den cual respet pa e balornan 
Europeo y obligacionnan interna- 
cional ta central.” 
Den un declaracion, de Moor su 
oficina a bisa cu Hungria su con- 
tinuacion cu e convoy “lo ta un 
violacion grandi di e acuerdonan 
internacional y Europe. Belgica pa 
e motibo aki no lo provee acceso” 
na cualkier tipo di yegada migrante 
di esaki. 


De Moor a pidi Belgica su emba- 
hador den e union pa papia cu su 
colega di Hungria tocante e me- 
nasa. Tambe e kier pidi e comision 
pa tuma un posicion fuerte den 
contra di esaki. 


E declaracion a nota cu e busnan 
lo mester “crusa e teritorio di otro 
pais contra di ley pa yega Belgica 
ilegalmente.” E declaracion a nota 
cu nan mester crusa sea Francia 
of Alemania, cual conhuntamente 
cu Luxembourg y Hulanda ta 
rondona Belgica, y posiblemente 
pasa door di otro miembronan di 
e union manera Austria, Croatia, 
Slovenia, Slovakia of Czech Re- 
public. 


Tur ta parti di Shengen Area, un 
grupo di 29 pais, mayoria nacion 
den e Union europeo, door di cual 
hende por pasa sin reviso di ID. 
Sinembargo Austria, Francia, Ale- 
mania y Slovenia actualmente tin 
reviso na luga a causa di preocupa- 
cion tocante seguridad y movecion 
di migrantenan. 


Un predicador filipino fugitivo di cargonan di abuso 
sexual ta entrega su mes 


(AP) - Un predicador Filipino 
acusa di abuso sexual y contra- 
banda di hende na Philippines 
y cargonan similar na Merca a 
entrega su mes diadomingo na 
autoridadnan den su compleho 
religioso y a ser hiba Manila 
unda el a keda deteni segun 
oficialnan. 


Apollo Quiboloy y 4 otro co-acusa- 
do a entrega nan mes den e base di 
operacion religioso di nan grupo, 
yama Reino di Jesucristo, despues 
cu polis a duna un ultimatum di 
24 ora pa nan haci esaki. Secretario 
di Interior Benhur Abalos a bisa 
anteriormente cu Quiboloy a ser 
gara pa autoridadnan. 


Quiboloy y e co-sospechosonan 
a ser hiba e capital diadomingo 
anochi y deteni den un centro di 
detencion cu proteccion estricto na 
base di operacion di polis nacional, 
unda a procesa tur nan informa- 
cion segun e Col. Jean Fajardo a 
informa den un sesion di infor- 
macion pa prensa. 


Quiboloy a sconde anteriormente 
e aña aki despues cu corte Filipino 
a duna ordo pa su detencion y di 
varios otro bao acusacion di sos- 
pecha di abuso sexual di mucha 
y contrabanda di hende, segun 


Fajardo. Senado di Philippines por 
separa a duna ordo pa detencion di 
Quiboloy pa motibo cu el a nenga 
aparece den audiencianan publico 
di e comite cu tabata investigando 
e acusacionnan criminal den su 
contra. 
President Ferdinand Marcos Jr. a 
urgi Quiboloy entrega a garantisa 
cu e lo ricibi trato husto di auto- 
ridadnan. 


E predicador y su abogado a ne- 
nga e acusacionnan den su contra, 
bisando cu nan tabata fabrica di 
criticonan y ex miembronan cu a 
ser saca for di e grupo religioso. 


Den aña 2021, fiscalnan Mericano 
a anuncia e acusacion contra Qui- 
boloy pa aparentemente tin rela- 
cion sexual cu muhenan y mucha 
muhenan menor di edad cu a en- 
frenta menasa di abuso y “condena 
eterno” si nan no entrega nan mes 
na e supuesto “yiu di Dios.” 


Quiboloy y dos di su administra- 
dor top ta entre e 9 persona nom- 
bra den un acusacion regresa pa 
gran hurado federal y revela den 
november di aña 2021. E ta con- 
tene un gran cantidad di acusacion, 
incluyendo conspiracion, trafico 
sexual di mucha, trafico sexual 
usando forsa, fraude y coercion, 


fraude di matrimonio, labamento 
di placa, trafico di placa y fraude 
di visa. 


E embahada Mericano na Manila 
a referi petcionnan pa comentario 
na autoridadnan Filipino. 


Luna pasa, alrededor di 2,000 polis 
cu sosten di ekipo di manifestacion 
a haci inval na e base religioso di 
Quiboloy na Davao den un op- 
eracion caotico cu gran cantidad 
di su siguidonan presentando pa 
opone e operacion. 


Polis a hiba ekipo cu por detecta 
personanan scondi den tunnel 
bao tera sinembargo no a haya 
su persona den e area cu ta inclui 
un catedral, stadion, un scol, un 
area residencial, un hangar y un 
taxiway cu ta termina na Davao 
International Airport. 


Den 2019, Quiboloy a bisa cu el a 
stop un teremoto grandi di golpia 
e parti Sur di Philippines. 


Tambe e tabata un sostenedor y 
consehero spiritual pa ex president 
Rodrigo Duterte, ke actualmente ta 
bao investigacion di Corte Crimi- 
nal Internacional en conexion cu e 
asesinato extrahudicial di miles di 
sospechoso di droga pober. 


Precioso den bista di 
Señor ta e morto di su 
Santonan. 
Salmo 116:15 


Cu inmenso dolor pero 
agradecido pa tur locual 
ela significa den nos 
bida, nos ta participa cu a 
fayece: 


Yolanda Otil Laclé Buddy 
Mihor conoci como: Yola/Mosa 
*15 February 1965 
† 06 September 2024 
Na nomber di su casa: Michael Laclé 
Yiunan stima: Melene Buddy y Etienne Egbreghts 
Hijastro: 


Derrel Laclé y casa Elisabeth Laclé 
Arshel Vos 
Nieto y nieta(nan) di criansa: Alice, Aylin y 
Alexander 
Tata: †Otis Buddy 
Mama: †Emiliana Brigida Buddy 
Rumanan: 
Diane Fouche 
Salomon Buddy y Thelma Buddy Raphaela y yiunan 
Irene Patterson Buddy y yiunan 
Oti Buddy y Yoxy Buddy Guerra y yiunan 
Lilia Cardoze Buddy y Robert Cardoze 
Gloria Buddy 
Nicomedes Buddy y Hermenia Brazoban y yiunan 
Amelio Gomez y yiunan 
Dawn Croes Gomez y Harold Croes y yiunan 
Antonio Gomez y Kathy y yiu 
Kipleen Gomez y Jacky Gomez y yiunan 
Lidio Oti Gomez y Sharine Gomez y yiunan 
Ruman amiganan: Jarmin Croes-Tromp, Deta Rodriguez 
Tur su subrino y subrinanan stima 
Swa y Cuñanan: 
Evelin Laclé y yuinan 
Rudy Laclé y yuinan 
Ibi Laclé y casa Minerva Laclé y yuinan 
Ricky laclé 
Renny Laclé y casa Astrid Laclé y yuinan na Hulanda 
Primo y Primanan 
Demas Famia: 
Buddy, Raphaela, Jones, Gibson, Johnson, Faroce, Patterson, 
De Nijs, Koeman, De Groot, De Miranda, Groen, Cardoze, 
Isei, Laclé, Reed, Egbreghts, Fouche, Mark, Gomez Croes, 
Anthony, Rojas, Caraballo, Angela, Brito, Ventura, Croes, 
Wernet, Gomez, Diaz, Winterdaal, Guerra, Winterdal, 
Rego, Koolman, Joseph, Bartholomew, Clement, Edwards, 
George, Dania, Brazoban, Ogeda. 
Tur Famianan na Hulanda, Inglatera, Greneda, Trinidad, 
Venezuela, Canada y USA. 
Bon amiganan di cas: July, Betty, Anicia, Anita, Soraida, 
Monique, Estrella, Sonia, Rumanan Vos y Amalia 
Tur su amigonan y bon bisiñanan. 


Ta invita demas famia, bisiña, amiga y conocirnan pa e acto 
di entiero cual lo tuma lugar: Diahuebs, 12 di September 
2024 for di 1or pa 4or di atardi na Pray Funeral Home na 
San Nicolas. Despues ta sali pa Santana na Zeewijk. 


Nos disculpa cu si den e momento nan di tristesa aki nos 
por a lubida di menciona un familiar of conocir. 


Nos ta lamenta cu despues di entiero nos no lo por ricibi 
bishita di condolencia na cas. 

A yega na 64 e cantidad di morto pa tormentanan na Vietnam 


(AP) – Un brug a basha 
den otro y un bus a ser 
lastra pa inundacionnan 
na Vietnam ayera dialuna, 
aumentando e cantidad di 
morto den e pais Sureste 
Asiatico na por lo menos 
64 pa motibo di un tor- 
menta y e siguiente yobi- 
danan fuerte cu tambe a 
daña fabricanan industri- 
al di exportacion na nort, 
segun medionan di noticia 
local a informa. 


Nuebe persona a muri ora e 
tormenta Yagi a yega tera na 
Vietnam diasabra prome cu 
el a bira un depresion tropi- 
cal. Otro personanan a muri 
den e siguiente inundacion y 
teranan cu a los di tera diado- 
mingo y dialuna, segun me- 
dionan estatal VN Express. 


E nivel di awa den varios riu 
den noord di Vietnam tabata 
peligrosamente halto. 


Un bus di pasahero cu tabata 


transporta 20 persona a cay 
den un riu hincha debi cu 
teranan a los den provincia 
di Cao Bang dialuna mainta. 
Medionan estatal a publica cu 
cuatro curpa a ser recupera 
for di e bus y cu un persona 
tabata bibo. E otronan tabata 
perdi ainda. 
Esfuersonan di rescate a sigui 
den e provincia di Phu Tho 
despues cu un brug di staal 
riba e Riu Cora a basha abou 
dialuna mainta. Dies auto 
y truck, como tambe dos 
brommer, a cay den e riu, se- 
gun rapportnan. Algun per- 
sona a ser saca for di awa y 
hiba pa un hospital, pero por 
lo menos 10 otro tabata perdi. 


Decenas di negoshi den e 
provincia di Haiphong no a 


reanuda produccion dialu- 
na debi na daño pisa na nan 
fabricanan, segun e corant 
estatal Lao Dong. E informe 
a indica cu e biento a ranca 
e daknan di varios fabrica y 
cu awa a drenta na compleho 
industrial, dañando produc- 
tonan y ekiponan costoso. 
Algun compania a indica cu 
nan tabata sin coriente ainda 
dialuna cu reanuda nan op- 
eracion lo bay tuma por lo 
menos un luna. 


Algun area den e provinci- 
anan di Haiphong y Quang 
Ninh ainda tabata sin corien- 
te dialuna. E dos provincia ta 
centronan industrial caminda 
hopi fabrica ta situa pa expor- 
tacion di mercancia, manera 
e fabricante di auto electrico 
VinFast, 
proveedonan 
di 
Apple Pegatrong y USI. Au- 
toridadnan ainda tabata eval- 
uando e dañonan na instala- 
cionnan industrial, aunke e 
calculacion inicial ta mustra 
cu casi 100 compania a haya 


dañonan pa e tormenta, cu a 
resulta den miyones di dollar 
den perdida, segun e corant a 
bisa. 
Prome minister Pham Minh 


Chinh a bishita Haiphong 
City diadomingo ultimo y a 
aproba un pakete di 4.62 mi- 
yon dollar pa yuda e ciudad 
recupera. 


UE ta cumpra demasiado 
ekipo di defensa den 
exterior segun rapport 


(AP) - Paisnan den Union 
Europeo (UE) ta cump- 
rando demasiado ekipo di 
defensa den exterior, casi 
dos tercer parti di esaki 
for di Merca y no ta inver- 
ti suficiente den proyec- 
tonan militar hunto, un 
rapport clave tocante ha- 
bilidad di competencia di 
e union a adverti riba di- 
aluna. 


E 27 estado miembro tambe 
no ta haciendo e miho uso di 
Europa su capacidadnan di 
investigacion y desaroyo pa 
modernisa su forsanan arma, 
cu solamente un fraccion di e 
nivel di Merca su inversion, 
segun e rapport di e prome 
minister di Italia y hefe di 
Banco Central Europeo Ma- 
rio Daghi. 


E rapport ta bini mientras e 
UE ta luchando pa haya su- 
ficiente arma y municion pa 
yuda Ucrania sobrevivi e in- 
vasion di escala grandi, awo 
den su tercer ana y pa me- 
hora Europa su industria di 
defensa. 


“Europa ta gastando su recur- 
sonan comun. Nos tin poder 
di compra grandi colectivo, 
pero nos ta parti esaki den 
varios instrumento nacional 
y di UE,” Daghi su rapport 
a detaya, cual tabatin un ana 
den proceso y ta posibel di 
causa un reforma di e bloke 
su strategia industrial. 


Parti di e problema, el a bisa, 
ta e falta di inversion apropia 
na Europa pa crea defensa 
mas fuerte. “Nos no ta uni- 
endo forsa den e industria di 
defensa pa yuda nos compa- 
nianan integra y yega un es- 
cala mas halto,” el a splica. 
E rapport a señala tambe cu 
“nos no ta na fabor di com- 
panianan di defensa Europeo 
competitivo.” 


E rapport a nota cu entre 
2022 pa 2023, 63% di tur 
pedido di defensa a ser haci 
cu companianan Mericano 
y un otro 15% a ser haci cu 
otro proveedornan fuera di 
UE. Siman pasa, Hulanda a 
uni un lista di miembronan 


di UE cu a haci un pedido di 
presupuesto halto p avionnan 
di guera F-35 Mericano. 


Aliadonan NATO, mayo- 
ria kende su miembronan ta 
parti di UE, a aumenta nan 
gastonan di defensa desde 
cu Rusia a anexa Ucrania su 
Peninsula Crimea den 2014. 
Nan meta ta pa cad pais in- 
verti por lo menos 2% di su 
GDP riba nan presupuesto 
pa defensa nacional. 


Lidernan Mericano tambe ta 
exhortando e aliadonan Eu- 
ropeo y na Canada pa gasta 
riba defensa pa mas di un 
decada, aunke ex president 
Donald Trump tabata e unico 
cu a menasa di nenga defende 
cualkier pais cu no respeta e 
meta aki. Hopi di e placa ta 
bay back na e industria Meri- 
cano. 


NATO ta pronostica cu 23 di 
su 32 miembro lo cumpli of 
surpasa e meta di 2% pa fn di 
e ana ai, cual ta un aumento 
di 3 pais desde 2014. Gas- 
tonan di defensa den West a 
ser motiva mas pa Rusia su 
invasion completo di Ucra- 
nia den 2022. 


Ademas di esaki, aliadonan 
NATO tambe kier dedica 
por lo menos 20% di nan 
gasto di defensa nacional na 
ekipo nobo grandi. Esaki ta 
inclui fondo pa investigacion 
y desaroyo, cual ta crucial pa 
modernisa nan forsa arma. 


E rapport a enfatisa e punto 
debil di e paisnan invirtien- 
do den nan defensa nacio- 
nal na luga di uni forsa. Ora 
cu Ucrania a haci apelacion 
pa artileria, por ehempel, e 
paisnan den UE a provee 10 
tipo di howitzer. Algun ta usa 
diferente municion, cual ta 
causa dolor di cabes logistico. 


Den 
contraste, 
e 
A-330 
Multi-Role Tanker Transport 
a ser desaroya conhunta- 
mente y esaki a permiti pais- 
nan participante hunta recur- 
sonan y comparti e gastonan 
di mantencion y operacion. 


